text:
Britney Spears
Britney Jéan Spéars atawa nu dipikawanoh ku ngaran Britney Spéars (gumelar di Kentwood-louisiana Amérika Serikat, 2 Désémber 1981; umur 36 taun) nyaéta saurang panyanyi asal Amérika Serikat.[1] Ti leuleutik manéhna resep senam jeung jogéd.[1]
Karir[édit | édit sumber]
Nalika umur sabelas taun, Britney Spéars miluan audisi pikeun serial The New Mickey Mouse Club sarta ditarima.[1] Di serial ieu, Britney papanggih jeung Justin Timberlake anu ahirna jadi kabogohna.[1] Taun 1997, Britney ngagabung jeung grup Innosense anu anggotana awéwé hungkul.[1] Britney ogé mimiti jadi artis dina acara bubuka konser 'N Sync jeung Backstreet Boys.[1] Lagu kahiji na,...Baby One More Time dirilis ahir taun 1998, lagu ieu asup ka MTV's 100 Greatest Pop Songs of all time.[1]
Bulan Desember 1999, Britney meunang opat penghargaan dina acara Billboard Music Awards, kaasup kategori Female Artist of the Year.[1] Dina Grammy Awards 2000, Britney meunang dua ketegori nyaéta salaku Best New Artist jeung Best Female Pop Vocal Performance.[1]
Kahirupan Pribadi[édit | édit sumber]
Sanggeus opat taun bobogohan jeung Justin Timberlake, ahirna papisah di taun 2002.[1] Tuluy di taun 2003, Britney nikah jeung Jason Allen Alexander tanggal 3 Januari 2004 di The Little White Wedding Chapel, Las Vegas.[1] Tapi pernikahan ieu ngan tahan nepi ka 55 jam.[1] Britney tuluy bobogohan jeung penari latarna Kevin Federline.[1] Britney nikah jeung Kevin tanggal 18 Séptember 2004.[1] Britney ngalahirkeun anak kahijina, nyaéta Sean Preston Federline tanggal 14 Séptember 2005, anak kadua na nyaéta Jayden James Federlier lahir tanggal 12 Séptember 2006.[1]
Lagu Nu Paling Kasohor[édit | édit sumber]
- Oops! I Did It Again (2000) [2]
- Piece Of Me (2007)[2]
- Me Against The Music (2003)[2]
- Everytime (2004)[2]
- Womanizer (2008)[2]
- Baby One More Time (1998)[2]
- I’m A Slave 4 U (2001)[2]
- Hold It Against Me (2011)[2]
- Till The World Ends (2011)[2]
- Toxic (2004)[2]


c: text/html

text:
Difraksi
Difraksi nyaéta sumebarna gelombang, contona cahya, alatan ayana halangan. Beuki heureut lolongkrang dina hahalang anu bisa diliwatan, mangka wewengkon sumebarna gelombang sakaluarna tina hahalang beuki lega. Hal ieu bisa diterangkeun ku prinsip Huygens. Dina animasi nu aya dina gambar di luhur beulah katuhu katémbong ayana pola poék jeung caang, hal éta tamaha tina wavelet-wavelet anyar anu kawangun dina jero lolongkrang heureut kasebut silih interférensi.
Pikeun nganalisa atawa miragakeun pola-pola kasebut, bisa dipaké Transformasi Fourier anu disebut ogé minangka Fourier Optik.

robotstxt: allowed

filter: keep


text:
Rabu, 16 Februari 2011
Sasakala Sangkuriang
Sasakala Sangkuriang nyaritakeun kahirupan manusa nugumelarna ka dunya mangrupakeun papasten ti Nu MahaKawasa ngaliwatan cukang lantaran indung jeung bapa.Ingsun ngumbara di dunya ngagunakeun raga nu asal tinasaripati dunya, nyaeta acining bumi, acining cai,acining angin/hawa jeung acining seuneu ngaliwatankadaharan jeung inuman nu dikonsumsi, napas jeungpanas nu diserep. Kulantaran raga asal tina saripatidunya, nya tangtu timbul napsu-napsu dina diri manusanu asal ti dunya, sedengkeun gumelarna ingsun ka dunyaoge ngaliwatan raga nu ngabogaan napsu, sabab mun teuaya napsu tangtu moal aya kahirupan di dunya,kulantaran eta teu meunang maehan napsu, tapi kududikadalikeun sangkan teu kabetot ku kadunyaan. Elmu Sunda teu ngajarkeun manusa pikeun tatapa ninggalkeunurusan dunya, sabab eta hartina sarua jeung nungaleungitkeun hakekat kamanusaanana.
Keur kahirupan di dunya ingsun kudu motekar nempa dirisangkan luhung ku elmu jembar ku pangabisa, tapi kuduinget Ingsun lain urang dunya sabab asal ti Nu MahaSuci nu tangtu ngabogaan kawajiban pikeun ngapingjeung ngajaga diri sangkan sagala tekad, ucap jeunglangkah teu ingkar tina papagon kamanusaan jeungkasucian (kawin/manunggaling kuring jeung kurung).Dina raraga ngawulaan kabutuhan raga/kurung,ingsun(kuring) ngagunakeun tujuh Pangawasa Gusti nungancik dina dirina, nyaeta pangawasa, pengersa,hirup, pangrungu, pangandika, awas jeung pangangseu(guriang tujuh).
Kade masing taliti, yen dina diri manusa teh aya tilukakuatan nu bisa marentah diri, nyaeta akal-pikiran,rasa-napsu jeung jati ingsun sorangan. Dina perkaraieu, ingsun nu kudu jadi nahoda ngadalikeunakal-pikiran jeung rasa-napsu pikeun kaperluan ingsunngalakonan kahirupan di dunya, sabab lamunakal-pikiran jeung rasa-napsu geus miheulaan ingsunbakal timbul kasombongan adigung-adiguna nungabatalkeun manunggalna kuring jeung kurung pikeunngahontal kahirupan di dunya nu didumasaran kamanusaanjeung kasucian. Mun nyana kitu lir ibarat parahunangkub anu balukarna bakal kaduhung jeung ngarasahirup euweuh hartina, tungtungna hate ngarangrangannalangsa saendengna. Kulantaran kitu, mangkahade upamacan bisa kawin, ingsun ulah eureun ngudag-ngudagkurung sangkan bisa manunggal.
Kitu intisari harti nu kasungsi tina legendaSangkuriang, ku kituna mugia bae pedaran ieu tiasanambahkareueus parawargi urang Sunda, yen bukti geuningkalinuhungan luluhur urang Sunda teh. Nu leuwihpenting deui sanggeus harti, hayu atuh urang nyungsika diri sorangan, naha tekad, ucap jeung lampah uranggeus tepi kana ”kawinna Sangkuriang ka Dayang Sumbi”?.Sumangga atuh.
Hatur nuhun, rampes.
Langganan: Posting Komentar (Atom)
PADARINGAN
Ku Budaya Urang Napak Ku Budaya Urang Ngapak
Simkuring
- KASUNDAAN
- Sumedang, Jawa Barat, Indonesia
- Sampurasun Salam pangwanoh kasadayana ... teupangkeun simkuring sibudak angon ti sumedang sanes agul ku payung butut sanes oces ku karung soek ngan ukur nyimpenan arsip kolot urang bahela teungarasa asa pangpinterna teu ngarasa asa pangnyundana... tpi ngaraos nyaah kana kasundaan nana bilih aya catur nu teu matut hapunteun da simkuring mah nuju di ajar Cag Pun Budak Angon Rampes


text:
Kapulaga
Kapulaga atawa kapol (Amomum cardamomum) salila ieu dipikawanoh minangka samara pikeun asakan sarta ogé leuwih réa dipaké pikeun campuran jajamu. Di sawatara wewengkon kapulaga dipikawanoh kalawan ngaran kapol, palago, karkolaka, sarta nu séjén-séjénna.
Di mancanagara, ngaran pikeun kapulaga ti antarana nyaéta pai thou kou (basa Tionghoa). Urang Yunani ngaranan buah ieu téh cardamomom anu saterusna dilaténkan ku urang Romawi jadi cardamomum. Dina basa Inggris kapulaga disebut cardamom. Sedengkeun dina basa Thai ieu disebut krava, elaichi dina basa Hindi, sarta elakkaai dina basa Tamil.
Budidaya[édit | édit sumber]
Kapulaga mimitina kapanggih tumuwuh alamiah di wewengkon Pagunungan Malabar, basisir kulon India. Alatan laku di pasar-pasar di dunya, saterusna réa dipelak di Srilangka, Thailand, sarta Guatemala. Di Indonésia kapulaga mimiti dibudidayakan saprak 1986.
Dina perdagangan saterusna ditawarkeun ogé variétas kapulaga séjén ti pagunungan Mysore (India) anu buah lonjongna leuwih buleud, sarta leuwih dipikaresep alatan leuwih ngeunah. Béda jeung kapulaga Malabar anu turuy kembangna ngarayap, turuy kembang kapulaga Mysore mah tumuwuh ajeg. Ti Srilangka ditawarkeun Elettaria cadamomum var. major minangka Ceylon cardamom. Buahna leuwih rubak sarta gepéng batan kapulaga Malabar, E. cardamomum var. minor. Ti Thailand, saterusna ogé ditawarkeun Siamese cardamom anu masih sawanda jeung kapulaga Indonésia , Amomum cardamomum.
Bentuk fisik[édit | édit sumber]
Tuwuhan kapulaga kagolongkeun kana tuwuhan ubar (herba) sarta tumuwuh ngawangun rungkun, dedeganana kawas tuwuhan jahé, sarta bisa ngahontal jangkung 2-3 méter sarta tumuwuh di leuweung-leuweung anu leubeut kénéh. Kapulaga hirup subur di padataharan nu luhurna 200-1.000 méter luhureun beungeut laut (lbl).
Kapulaga mimitina memang hirup liar, tapi kiwari kapulaga dibudidayakeun minangka pepelakan samara. Tuwuhan nu tangkalna baseuh ieu mibanda palapah daun anu ngabuntel tangkalna. PErenah daunna sulang-seling. Kembangna kasusun ku turuyan anu kaluar tina beutina. Buahna ngawangun buleudan endog, buluan, sarta boga warna konéng kulawu. Buahna ngariung dina turuy leutik sarta pondok. Lamun asak, buahna baris peupeus sarta beulah dumasar rohang-rohangna. Dina jerona aya siki anu ngawangun buleud endog manjang.
Buah[édit | édit sumber]
Kapulaga buahan dina umur 3 taun. Buah kapulaga mecenghul tina tangkal burung (palsu) deukeut taneuh, sarta ngareuy babarengan jeung turuyna anu panjangna 1 m, kana taneuh sakurilingna. Sangkan henteu kotor kacéprétan taneuh lamun hujan, patani nu bogana nyelapkeun lambaran plastik minangka dasar di handapeun turuy éta buah.
Buah lonjong sapanjang 1 cm anu eusi tilu éta dipetik lamun geus lintuh, mundel eusina, satengah asak. Warna héjona geus robah jadi héjo ngora. Tadina héjo kolot. Sabot robah warna éta pisan ambeuna seungit pisan.
Di India, buah anu geus digaringkeun, dipeting nurutkeun ukuran sarta warnana. Anu geus konéng jarami geulis, dibungkus minangka buah siap jual; sedengkeun anu tacan, dipucetkan tiheula ku saab walirang. Pangjagaan kualitas ieu pisan anu ngajadikeun India pangékspor kapulaga anu dipikaresep.
Buah anu geus garing jadi kérod, guguratan, eusina 4 - 7 siki leutik nu warnana coklat semu beureum. Rasana rada lada kawas jahé, tapi ambeuna henteu.
Tempo ogé[édit | édit sumber]
Tumbu ka luar[édit | édit sumber]
- (id) Artikel di Republika
- (id) Artikel di Intisari


text:
Dina Lapak
Fiksimini Basa Sunda
Fikmin # Rasa Nyangsang Di Basisir #
Teu karasa panon poè nu moncorong alon-alon asup, nyusup, alatan di teureuy laut diganti ku poèkna peuting maturan dua hatè di sisi basisir.
“Sayang, panon poè tos ilang !” Nyi Lala ogo na lahunan.
“Keun waè nyi, asal ulah cinta urang nu ilang.” Ceuk kang Asep bari nangkeup pageuh cankèng nyi Lala.
Moal karasa nyèrèlèkna waktu geus hampir tengah peuting, poèk taya bulan jeung bèntang. Mèga hideung ngagayot kawas nu mèrè totondèn arèk datang hujan.
“Nyi hayu cuang mulang ! Bisi abah jeung ambu deudeupeun.” Kang Asep ngaleupaskeun tangkeupanna, nuyun nyi Lala ngajak mulang.
Nyi Lala bangun horèam leumpang, rasana masih nyangsang di basisir laut Pangandaran.


text:
cantol:
Dinten ieu teh poe nalika urang sadaya naékna
jangkar My nu Isro jadi lalajo kuring datang hirup
Babarengan we nangtung ngalawan ngampar ngaduruk
Jeung ayeuna mah kapanggih jangjang mah ngaraos siap pikeun indit
naek, urang sadaya naékna
Oh oh oh
Urang sadaya naékna
Oh oh oh
Dinten ieu nu poé
naek
ayat 1:
Tahan nepi Aku deui ka boast dina lagu ieu kawas
Aku mad di em, bisa nyieun mics nyabok
Kungsi kapikiran kapikiran kanyataan Kuring pernah kenca Aku hype
Dengekeun nepi katuhu anjeun teu gotta kuring nanya dua kali
Abdi di dieu, Aku di dieu pikeun ngabohong asup manehna kawas Kaula dipikanyaho keur
Sedengkeun folks nyegrek I'ma indit for eta
Allah mah teu aya folklore, 'Ngabalukarkeun manéhna nyata, manéhna nyata
Ayeuna ka topik di leungeun
Kuring teu apal desainer nu, manéhna leuwih luhur ti pilots anu ngapung nepi di awan manéhna dirarancang kalayan leungeun-Na
Kaula nulis ka ngabejaan ka maneh hirup ieu mangrupa flash di pan a
Kumaha I'ma retire lamun urang kudu cryer ka ngabejaan urang naek nepi jeung nangtung?
Pariksa rencana yo
dude My, nu kubur teu imah Anjeun
Ngabalukarkeun anjeun geus jalan jero taneuh lila teuing
Genep jero jeung tanggal dina batu Anjeun
Sadaya maranehna nyebutkeun, "Budak Nu Isro"
Kadieu, teu wanna balik?
Teu wanna leuwih ti clone a?
Naha anjeun nyaho nu keur dipikacinta jeung anjeun dipikanyaho?
Urang sadaya naek di sisi salah
Tapi urang ngéléhkeun dada urang di guy salah
"Urang teu kudu Allah"
Urang teu meunang ngomong jeung mouths urang, tapi urang ulah jeung kahirupan urang sakabeh
Éta hiji bohong kandel, manéhna nu paling luhur no deukeut ku, urang sadaya maot
John 5:28,29, hakim di dieu!
sadaya naékna
cantol


text:
Honshū
Honshū (本州? hartina "Daratan Utama") nyaéta pulo panggedéna di Jepang, disebut Pulo utama; di kiduleun Hokkaidō meuntas Selat Tsugaru, kalereun Shikoku meuntas Inland Sea, kaler-wetaneun Kyūshū meuntas Selat Kanmon. Pulo ieu nomer tujuh pulo panggedénna, sarta nomer dua pulo panglobana populasi di dunya sanggeus Jawa.
Titik ekstrim[édit | édit sumber]
Titik pangkalerna di Honshū nyaéta Shimokita Peninsula di Ōma, Aomori, pangkidulna di Cape Kure, Kushimoto, Wakayama. Pulo ieu beulah wetan diwatesan ku Todogasaki di Miyako, Iwate sarta di kulon ku Bishanohana di Shimonoseki, Yamaguchi. Pulo ieu manjang antara 8 darajat bujur jeung 11 darajat lintang.


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Oktober 2009
Saragam Ahérat
“Bulan puasa bener-bener bulan anu pinuh barokah…” Jang Enjo ngomong sorangan, malah bari kakawihan sagala rupa. Euweuh kaéra pisan, ngawih bari ngajalankeun motor. Untung teu bari igel-igelan ogé.
Paroman Jang Enjo katara mani hégar marahmay. Pantes ari kituna mah, kawantu tos narik muatan ti Simpar. Tapi lain pédah anu ditarikna aéwé rancunit atawa randa béngsrat. Ieu mah perkara ongkosna, anu kadi dua tikel, lantaran manéhna ngajalankeun hiji ilapat anu katampa peuting mangkukna, basa keur ngahuleng di Pasir Haur.
Geus aya kana dua poéna Jang Enjo meunang bati mucekil tina ladang ngojég. Unggal aya muatan anu numpak ojégna, pasti sok mayar dua tikel, malah aya kalana tilu nepi ka opat tikel. Nepi ka antukna mah di Pangkalan ojég Cigorowék jadi geus sabiwir hiji, Jang Enjo digosipkeun kawin ka Nyi Roro Kidul. Sigana mah dumasar kana kaayaan Jang enjo, anu ngaduda geus aya kana opat taunna.
Awahing ku panasaran, antukna mah sakabéh tukang ojég sapuk pikeun ngayakeun panalungtikan ka Jang Enjo. Si Béyong kapilih jadi tim utamana. Hiji tukang ojég anu geus katelah tukang asruk-asrukan ka nu bala. Béjana mah kungsi galungan jeung Buta Héjo, anu ngajirim jadi sireum.
*
“Kumaha hasil panalungtikan Badan Intelejen Ojég téh?” Mang Darta anu pangheulana nanya téh.
“Bérés,” témbal Si Béyong.
“Di mana masang susukna?” Mang Uhro nyelengkeung.
“Susuk nanahaon. Déngékeun heula matakna!” Si Béyong rada muncereng. Puguh baé saréréa ogé ngadadak jempling, hayang geura ngadéngékeun laporan Si Béyong.
“Kieu dulur-dulur. Anu jadi sabab musabab pangna muatan ojég Si Enjo sok méré duit gedé téh taya lian…”
“Maké jangjawokan…”
“Jajangjawokan tai pedut siah! Si Among mah ukur maké saragam ahérat,”
“Saragam ahérat kumaha?”
“Dasar belegug! Sok cirikeun ku saréréa, lamun Si Enjo keur ngojég, manéhna mah tara leupas ti maké kopéah jeung nyoléndangkeun sarung. Jadi sigana mah hal éta pisan anu ngalantarankeun timbul rasa simpatik ti muatan nurutkeun ilmu pisioterapi. Oleh sebab itu…” kituna téh Si Béyong bari pepeta sagala, hayang kapuji ku Néng Lina anu kabeneran ngaliwat.
*
Teu diisuk pagétokeun deui, sakabéh tukang ojég Cigorowék jadi maralih warna. Maraké kopéah jeung nyoléndangkeun sarung, siga Si Unyil. Jaba mani paalus-alus deuih kopéah jeung sarungna ogé. Si Bontot anu di imahna teu bogaeun kopéah, mani ngahajakeun ngiridit ka Mang Engkos. Jaba milih kopéah haji anu rupana bodas, dipulas héjo.
Bener pisan, sanggeus maraké kopéah mah, muatan téh sok méré ongkos paleuleuwih. Malah aya anu sok nawaran dahar sagala, lamun geus manjing buka puasa. Tapi can kungsi, ari aya anu nawaran kawin ka budak parawanna mah. Atuh puguh beuki ‘nyalantri’ baé, hayang kapuji ku muatan. Ojég Cigorowék geus kakoncara. Lamun aya anu mawa motor maké kopeah, bisa dipastikeun eta téh ojég Cigorowék. Hanjakal pisan, lamun Ulis Kowi jeung Lurah Ukar mawa motor, ayeuna mah sok dibuka heula kopéahna. Pangpangna mah Lurah Ukar téh béjana kungsi aya nu nyarékan, alatan teu eureun basa aya muatan anu megat motorna.
Wanci haneut moyan, hiji muatan ngaronghéap ka pangkalan ojég. Kawasna tamu ti kota. Sabab pakéanna ogé kawilang ginding. Si Béyong mani pahibut ngabagéakeun.
“Asalammua’alaikum, mangga Pa naék ojég abdi,” ceuk si Béyong bari nyelah motorna.
“Ka Garahang nya, bumina Néng Yuyu Liani,” kitu ceuk muatan bari kéclak naék. Geuleuyeung motor dipajukeun ku Si Béyong. Teu loba tatanya Si Béyong ogé, kawantu geus pada apal ka Néng Yuyu mah, mojang lenjang anu jadi béntang lembur Garahang. Pada harayang jeung pada marebutkeun. Méh satata jeung Néng Lina, béntangna lembur Cigorowék.
Anjog ka buruan imah Neng Yuyu, motor dierém. Jrut muatan turun bari ngasongkeun duit sarébu pérak. Puguh baé tarang Si Béyong rada kerung.
“Kirang, Pa,” pokna.
“Minggon kamari ogé numpak ojég, apan sakitu ongkosna,” témbal muatan.
“Apan dikopeah, Pa,” ceuk Si Béyong bari nunjuk kana sirahna, nembongkeun kopéah bodas anu rupana kuleuheu, kawantu can kungsi manggih cai saprak meunang meuli. Meunang sajongjongan mah muatan téh ngahuleng, tapi tuluy méngpéos bari malangkeun curuk kana tarangna.
“Goblog, bangkawarah pisan muatan téh!” si Among kukulutus sorangan bari malikeun motor. Teu kanyahoan dihareupeunna geus ngajanteng Si Tiktik, budak olo lého.
“Teu kenging nyalios kitu, A. Teu saé éta téh,” pokna, kalayan aya nu ngeclak tina irungna.
“Kuma aing wéh atuh bebenyit! Jeung barina ogé maké pipilueun kana urusan aing manéh téh, pira ogé budak satepak!” Si Béyong morongos, kawasna ngarasa kasigeung.
“Apan dikopeah…” pokna deui, bari angger tanggah, neuteup Si Béyong anu katara rada samar polah.
***
Galuh Taruna, 1 Ramadhan 1421 H
Ieu seratan aya dina rubrik “Heureuy Bandung” Galamedia,desember 2003


text:
Manfaat Daun Kirinyuh
Fajar Krisnawati
Loba nu teu nyaho naon eta daun kirinyuh teh. Daun kirinyuh nyaeta sarupa daun nu hirup disabudeureun pakarangan imah. Daun kirinyuh moal hese kapanggihna, biasana daun kirinyuh sok kapanggih di pondasi-pondasi jeung dipakarangan sejenna.
Daun kirinyuh biasana sok dipake ngubaran raheut, padahal daun kirinyuh oge bisa kanggo ngubaran sagala panyawat sapertos rematik, darah tinggi, komo leukimia oge bisa diubaran. Buktina aya hiji kulawarga dihiji desa nu putrana ngagaduhan panyawat leukimia. Unggal bulan kulawarga eta sok ka rumah sakit kanggo cuci darah, saprak putrana ngaleueut cai daun kirinyuh eta ayeuna mah tos sababaraha bulan teu kedah cuci darah deui. Alhamdulillah ku manfaat daun kirinyuh eta urang tiasa ngubaran sagala panyakit.
Cara ngokolakeunna urang tiasa nyandak 1-3 lembar daun kirinyuh, wasuh cing bersih. Tinyuh ku cai panas antosan sababaraha menit, teras inum caina. Lamun hoyong enggal damang urang tiasa nginum 2 kali sahari.
Loba dadaunan dipakarangan nu urang teu apal naon manfaatna. Urang ge bisa hirup sehat jeung teu kudu mahal-mahal lamun urang daek nalungtik disabudeureun urang.
Manfaat Daun Kirinyuh
4 Responses so far.
-
Lukman says:
Inilah salah satu tanaman yang ada di sekitar kita, tapi tidak tahu bahwa ada manfaatnya. Terima kasih, ini sangat bermanfaat.
-
Alamkalam iingsunardi says:
Photo na tangkal kirinyuh nu jiga kumaha?
-
evendi says:
Iya foto daun kirinyuh
Di upload dong
-
evendi says:
Iya foto daun kirinyuh
Di upload dong


text:
Dina Lapak
Fiksimini Basa Sunda
Fikmin # Lalakon Nu Nyiram #
Ceu Mijah, ngandeg sabulan. Meujeuhna keur nyiram. Salakina, omat-omatan. Mun bisa cenah, ulah pésbukan waé. Kudu karunya ka utun inji ogé ka Ceu Mijah, sorangan. Dasar Ceu Mijah, omongan salakina, asup ceuli katuhu kaluar ti ceuli kénca. Teu ngawaro. Sapopoéna teu weléh pésbukan. Wanci Sareureuh budak, sepi tur jempling. Ceu Mijah anteng pésbukan, dina hénpon androidna. Diuk ‘na korsi, di rohangan tengah imahna bari ngadagoan salakina balik.
Méncrong kana hénpon, ningalian setatus ti barayana. Curuk leungeunna rikat ngusapan layar. Bray, katempo ku manéhna, saurang bulé nu jadi babaturanana, ngaupload katuangan hotdog. Ceu Mijah ngaruy. Teu sadar manéhna, neuteup uplodan ti Si Bulé. Beuki deukeut nepi ka hénponna didéngdék-déngdék. Cenah hayang leuwih atra kadeuleuna. “Oooh my God… Can I ask for his hotdog, Sir!” Ceu Mijah, mairan poto Si Bulé. Teu kungsi dua menit. Si Bulé, méré waleran. Nu unina kieu, “ka dieu atuh Ceu! Sayah, keur di London yeuh!”


text:
Dina Lapak
Fiksimini Basa Sunda
Fikmin # Patéga-téga #
Lanceuk cikal rék dikawinkeun. Pakaulan, daék dikabaya. Sapopoé mah apanan jalingkak. Keur narungguan pangantén lalaki, aya nu datang, ibu-ibu umur limapuluhan jeung budak awéwé. Wa Uum ngabéjaan, cenah éta téh popotongan Bapa. Saha nu ngondang? Nyel haté ambek. Jadi mangkeluk ieu nu nyababkeun baheula Ema unggal wengi nangis kingkin. Nu ngarampas imut tur gumujengna nu rangu. Kuring jadi tempat ngalampiaskeun kakeuheul Ema. Sab manéhna, hirup kuring kacida garingna. Ngabatu.
Saacan Ema ningalieun, manéhna kudu disingkirkeun. Lumpat ka dapur. Gap, kana péso. Ngahuleng. Péso dibalangkeun. Ka hareup deui. Nyampeurkeun manéhna. Peletok, sirah budakna ditéké . Manéhna seuri konéng.
“Salim ka Tétéh.” Nitah budakna. Apaleun ka kuring. Teu diwaro. Digiring ka dapur.
“Cicing di dieu.” Ngeluk. Nitah Bi Encum sina méré dahar. Katingali dalaharna caman-cémén. Meureun pédah dipoconghok terus. Teu béak.
“Ulah wani-wani ka dieu deui, bisi dikieu.” Nirukeun jagal nu keur meuncit. Nitah Kang Opan nganteurkeun ka terminal.


text:
Dina Lapak
Fiksimini Basa Sunda
Fikmin # KDRT 5 – Otoritér #
Budak ceurik gogoakan, ku bapana digebugan. Indungna inghak-inghakan, teu walakaya nulungan. Rék jung, geus ditampilingan. Budak tambah jejeritan, ningali nu kasétanan. Sétan alas bungkeuleukan. Panon beureum sab inuman. Di imah asa jagoan. Hayang jadi sesembahan.
Unggal poé ngan brang-bréng-brong. Tara suwung sora songong, adigung tur borongongong. Loba barang nu parotong. Kaca ditonjok, gorowong. Méja gé nepi ka doyong. Tatangga ngan wasa melong. Rék nulung, sieun ditajong.
Indung jeung anak badami, rék ingkah ka Kotabumi. Nunggu wengi asa lami. Tarapti ninggalkeun bumi. Siangna ngagimbung jalmi. Si adigung tinggal nami.


text:
Dina Lapak
Fiksimini Basa Sunda
Fikmin # Indit Demit #
“Sisinarieun bujangan ulin kadieu. Sugan téh geus poho ka sobat.” Dirga nyéréngéh. Ngabagéakeun Hamid, sobat dalitna.
“Moal atuh, Dir. Dékah moal jiga ilaing. Abong kéna geus kawin. Tara pisan ulin ka lebak.” Hamid seuri.
“Néééng…! Jieunkeun kopi. Aya sobat akang yeuh.”
“Muhun, Kang.”
Teu sawatara lila. Néng Soléha datang mawa cikopi jeung lalawuhna.
Der, duaan uplek ngobrol. Sagala dicaritakeun. Saleuseurian.
Tembong serius sotéh basa wangkongan tepi kana urusan tadi isuk. Dirga ngadadarkeun pasualan nu disanghareupan pamajikanna. Wincik tepi ka sual obat kuat.
“Kuring hémeng, Mid. Na meunang timana obat kuat? Tepi ka sapisan Bah Antami alatan kahudang panyakit jantungna.”
Hamid ngajenghok. Inget kénéh, saminggu mémèh hajat Mang Rosim. Inyana dipinang saraya meuli obat. Obat nu ngabalukarkeun Bah Antami perlaya. Aya kahariwang dina haténa. Inggis diri kabérod.
Mulang ulin ti Dirga. Hamid mindeng huleng jentul. Gilig. Isukna rerencepan manéhna ninggalkeun lembur. Taya saurang gè nu dibéjaan, iwal indungna.


text:
Adonan (masak)
Adonan nyaéta campuran cairan kentel atawa éncér, nu biasana tina tipung, dicampur jeung cai atawa susu, jeung endog. Sering ogé ragi atawa pamekar dipaké keur ngembangkeun tipung nalika dipasak.
Cara maké[édit | édit sumber]
Adonan bisa dipaké keur nyieun dosai, idli, vadai, puding Yorkshire, fritter, témpura, kuéh, roti, ngalapisan daging atawa sayuran nalika digoréng, atawa keur nyieun surabi, wafel atawa bolu.
Adonan ogé umum dipaké di sababaraha tempat keur ngalapisan lauk méméh digoréng. Contona, adonan mangrupa bahan penting kadaharan Britania nu kasohor, lauk jeung kiripik.


text:
Ngeunaan méngbal pikeun masarakat Jepang bisa disebutkeun anyaran dipigandrungna. Saméméh taun 1990-an mah, jarang anu mikaresep kana méngbal téh. Malahan mah apanan liga propésionalna ogé kakara aya dina taun 1990-an. Ti dinya, méngbal di Jepang mimiti mekar. Kleub méngbal (propesionalé) beuki nambahan ku diayakeunana liga Jepang (J-league). Atuh, tukang méngbalna (pamaén bal) ogé beuki loba, pon kitu deui anu mikaresepna beuki nambahan (beuki loba anu lalajo ka lapang méngbal).
Pangabisa pamaén bal Jepang beuki nérékél waé. Teu anéh lamun ka béh dieunakeun Jepang jadi salasahiji nagara anu pinunjul dina widang méngbal di wewengkon Asia. Puncerna dina Piala Dunia 1998, Jepang bisa asup Piala Dunia di Perancis. Sanajan dina tatandangna henteu bisa meunang ngalawanan tilu nagara anu sagrup di Grup H (Argéntina, Kroasia jeung Jamaika), nagara Jepang mimiti ngaléngkahkeun sukuna di mandala méngbal dunya.
Dina entragan Piala Dunia saterusna, taun 2002 Jepang jeung Koréa Kidul kabagéan jadi nu boga hajat Piala Dunia. Kasempetan ieu henteu diantepkeun. Dina undakan kahiji, Jepang bisa jadi jawara grup ngéléhkeun nagara Rusia, Bélgia jeung Tunisia. Hanjakal dina tatandang undakan 16 tim, Jepang kaéléhkeun ku nagara Turki.
Piala Dunia saterusna, Jepang henteu tinggaleun. Piala Dunia 2006 ngiluan pon kitu deui reujeung Piala Dunia 2010. Dina Piala Dunia 2010 sanajan dilumangsungkeun di nagara séjén, Jepang asup ka babak 16 tim.
Pangabisa pamaén bal Jepang ogé beuki dianggap ku nagara séjén. Aya sababaraha pamaén anu bisa asup di sababaraha kleub Éropah, saperti Kazuyoshi Miura, Hidetoshi Nakata, Shunsuke Nakamura, Shinji Ono, jeung anu séjénna.
Mekarna méngbal Jepang henteu leupas tina program anu ngahaja dijieun ku organisasi méngbal Jepang (JFA) anu kacida hayangna ngahangkeutkeun pangabisa méngbal Jepang. Ditambah deui ku program JFA Declaration 2005, program méngbalna beuki jelas tujuan jeung kahayangna. Jepang miboga kahayang pikeun jadi jawara dunya (Piala Dunia) dina taun 2050.
Data ngeunaan Méngbal Jepang


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Kamis, 26 Mei 2011
Melon VS Samangka
Melon nu buleud nu leuwih leutik ti samangka kulitna kandel warna hejo ngora.Dagingna nu warna koneng ngora leuwih padet&legit tibatan samangka terus ditengahna aya rohang keur siki.Samangka nu kulitna hejo ngagedod loreng.Dagingna pinuh ku cai warna beureum nu dipinuhan ku siki.
Mun Melon diadukeun jeung samangka pasti samngka nu bencar.Dina rasana ge melon leuwih ngeunah.
ASK-PASUNDAN JAYA


text:
Nguningakeun rehna bali geusan ngajadi banjarkarang pamidangan sim kuring teh namina Ciomas.
Ciomas teh hiji desa di kacamatan Panjalu kabupaten Ciamis. Ayana di tutugan kaler gunung Sawal (1764m DPL), kalereun dayeuh Ciamis. Tebihna kinten-kinten 31 kilometer upami ngalangkungan Kawali. Dupi ti kota Tasikmalaya mah tiasa ngalangkungan Rajapolah, Indihiyang, sareng Ciawi, tebihna 35 kilo meter. Upami ti Bandung ngalangkungan Nagreg – Malangbong – Pamoyanan Ciawi – Pasantren Suryalaya, kirang langkung 103 kilo meter. Ti Cirebon ngalangkungan Kuningan-Cikijing-Panawangan- Winduraja Kawali kinten-kinten 100 km.
Danget ieu ka Ciomas sareng ka Panjalu seueur wisatawan anu sarumping pariknik seja wisata sajarah sareng wisata alam. Ciomas Panjalu tiasa dibujeng nganggo angkutan umum (misalna ti Bandung mah ti stasiun KA -ngalangkung kaca-kaca tol Pasirkoja), atanpi angkat rombongan nganggo beus, mobil pribadi, atanapi motor.
Urang tiasa reureuh di ditu di tonggoheun Puskesmas Panjalu, aya lelemah di lelewek Cukangpadung. Ti eta tempat urang tiasa ningal ka palih lebak, ngaplak situ Lengkong anu ditengahna aya Nusa Gede, nyaeta nusa nu di lebetna wanakusumah (makam para raja) Panjalu.
Numutkeun catetan sareng tutur carios karuhun, Panjalu ngagaduhan sajarah anu pakuat pakait sareng karajaan Galuh, Pajajaran, ngarentet ka Sumedanglarang, Talaga, Muncangpandak, Jampang Sukabumi, Cikundul Cianjur, Limbangan Garut,ssjte. Panjalu sakumaha daerah Sunda lianna kantos diereh (dikawasa)ku Mataram. Aya oge anu nyurupkeun karajaan Panjalu teh ngait ka karajaan Panjalu Daha Kediri.
Almarhum jenatna persiden Gus Dur sering angkat ka dinya nuju anjeuna jumeneng keneh mah, malihan anjeuna ngangken turunan raja Panjalu (wallahu ‘alam), atuh kukituna seueur para nahdiyin ti Jawa Timur , Jawa Tengah, Madura, anu sok sarumping, seja jarah.
Kitu deui aranjeuna sok sarindang ka Ciomas, da di Ciomas teh aya pajaratan eyang Panghulu Gusti, sesepuh agami baheula, ngaradon nyekar, ngadungakeun anjeuna.
Pajaratan Eyang Panghulugusti, sesepuh anu ngaluluguan masalah agama dina jamana. Aya nu nyebatkeun Eyang Panghulu Gusti teh jujuluk kanggo Syekh Nurdin, namung teu acan kaguar leres henteuna sareng kumaha kacindekanana numutkeun elmu pangaweruh sajarah.
Di Panjalu sok aya acara anu maneuh unggal taun, nyaeta anu disebat Nyangku, upacara ngabersihan titinggal sajarah anu disimpena di Bumi Alit kiduleun alun-alun. Patilasan karuhun Panjalu oge seueur pisan di sabudeureun Panjalu, puseurna ayana di Karantenan – Puncak Gunung Syawal kiduleun Ciomas lembur kuring.
Dupi di Ciomas sok diayakeun upacara awal taun Islam.
Dupi lebah-lebahna, desa kuring Ciomas teh palih wetaneunana Panjalu, 3 kilo meter jajalaneun ka Kawali (dayeuh kamaharajaan Galuh Sunda).
Ciomas numutkeun etangan geografis nyaeta leresan 7 darajat 21’.8″ Lintang Selatan sareng 107 darajat 21′ 08″ Bujur Timur. Tiasa di paluruh di internet nganggo Google Maps. Ieu lembur teh di payuneun lamping anu ngajungkiring gunung Pasaleman (kalebet anak gunung Sawal) di palih kidul.
Wewengkon desa Ciomas ngalingkup 11 kampung, diantawisna Nagasari anu baheulana saur nu apal kana raratan sajarah Panjalu mah, kantos janten Dayeuh Karajaan Panjalu.
Kontur tanah miring pagunungan, pasawahan umpak-umpakan (terasering), kebon katut tegalan (semak) alam pagunungan. Tutuwuhan ageung alit mangrupi kakayon, sapalih tegalan eurih sareng kirinyuh. Tamplok cihujan k.l 2000 mm / taun. Ibunan(Kelembaban) 70-80%. Hawana kalebet tiis kirang langkung antawis 17 – 27 darajat celsius.
Salasawios warisan karuhun didinya nyaeta dicekelna papagon sarta pamadengan balarea dina miara alam, ngahiji jeung alam, sarta ikhtiar pangger dina ngagem agama. Hirup sahinasna, mirosea alam pakumbuhan, tatakrama sopan santun oge ngajadikeun ciri paripolah jalma di dinya. Balarea sauyunan, digawe babarengan rereongan mangrupa kabiasaan ti baheula.
Dina taun 1960-an, di Ciomas / Panjalu seueur kasenian anu dipiara kayaning angklung, calung, reog, sanewara, upacara adat, gemyungan, seni terebang katut genjring , tayuban, beluk, karinding, katut tagoni. Kiwari sigana kaluliluli, anu aya keneh teh seni kariding. Seni budaya Islam ngeuyeuban lembur kayaning marhabaan sareng tagoni.
Seni kawedukan sapertos debus, seni penca silat dimaruhit ku balarea dina jaman kapengker.
Urang Ciomas Panjalu nyaraba ka kota, utamana ka Bandung, Jakarta, Surabaya, Cianjur, Sukabumi, Cirebon, Surabaya, Malang, malah teu saeutik anu ngumbara di Sumatera, Kalimantan, Bali, NTB, Sulawesi, tur pulo sejena di Indonesia wetan.
Tukang beusi atanapi jongko matrial di Bandung tos teu bireuk deui, boh di Jatayu, di Kebonseureuh / Kebonsirih, di Cicadas ssjte. Aya lelewek nu dinamian Babakan Ciamis di wetaneun Gedong pakuan Gupernuran, kuloneun kantor walikota Bandung, tah didinya teh tempatna darodok urang Panjalu ti keur jaman Walanda keneh.
Di Bandung aya kleub maen bal nu disebut POPP (persatuan olahraga putra panjalu), nyaeta anggahota divisi utama Persib (Persatuan Sepakbola Indonesia Bandung).
Ciomas, lembur panineungan, lawas ditinggalkeun, da kuring anclang anclangan ngumbara alatan ku pancen pacabakan, nyiar kipayah ka unggal manahab. Kiwari kuring dodok di Bandung.
“Lebakeun mumunggang gunung, diapit ku lamping pasir, dicirian ku caringin, matak endah matak betah…” kitu pasian sajak (yasana bapa Wahyu Wibisana ?) anu baheula sok dipentaskeun keur mangsa kuring budak keneh… hehe..


text:
Naskah karya Ki
Leuksa (Pangarang dongeng taun 80- an)
Nu Ngalalakon:
1.
SI KABAYAN
2.
NYI ITEUNG
3.
LAMSIJAN
4.
ABAH
5.
AMBU
BUBUKA KU
JURU CATUR/NARATOR :Pamiarsa, Si Kabayan
anu kakocap pinter tapi bodo, bodo tapi pinter, tina gunem caturna jeung Nyi
Iteung meunang ilham. Seja usaha, neangan pangupa jiwa pikeun maraban kulawarga.
Kumaha ketakna si Kabayan? Sumangga nyanggakeun pintonan Drama, dina carios si
Kabayan Ngingu Munding.
SI KABAYAN
ASUP KA PANGGUNG, LEUMPANG SALSE, KULIAT, HEUAY, TERUS DIUK SILA TUTUG, NGAGERE
CEULI KU BULU HAYAM, SIRAH LEHEK/DENGDEK, PANON PEUREUM HAYAMEUN, MEUREUDEUY. DATANG NYI ITEUNG
NGAJINGJING SAPU NYERE/INJUK. JENGKEL, AMBEK, GEREGETEUN.
1. NYI ITEUNG : (NYENTAK ) Kabayan ! Kunaon ceuli téh hayoh
waé digéré ? Kumaha mun tosblong, siah ? Digawé kadituh, kaluman kami mah
nénjona ogé.
2. SI KABAYAN: (AYEM, LEULEUY)
Jééh, kunaon ari manéh, Jikan? Mani taya bosena kana ambek-ambekan teh, soré
isuk euweuh eureuna. Ulah kitu, matak téréh kolot.
3. NYI ITEUNG : Kaluman
tuda, boga salaki téh mani euweuh pisan guam. Ngala-ngala suluh ka dituh!
4. SI KABAYAN : Aaaaah, horéam euweuh bedogna.
5. NYI ITEUNG : Matak naon mun nginjeum ka Abah!
6. SI KABAYAN : Embung ah, sok ngambek si Abah mah. Bisi nagih
ongkoh, heug kami boga kénéh hutang.
7. NYI ITEUNG : (JENGKEL) Ih, lalaki téh teu uyahan siah !
Heug usaha atuh, ulah ngajentul waé. Turutan batur !
8. SI KABAYAN : Usaha kana
naon, Teung ?
9. NYI ITEUNG : Nya kana naon wé atuh, kawas batur. Keun baé
teu jadi Pagawé Nagri ogé, asal usaha nu halal. Tuh kawas Pa Haji, miara hayam, miara
domba, atawa naon wé atuh. Sing aya guam hirup téh, da jelema mah teu ngeunah
dagingna
(SI
KABAYAN NGOREJAT, TERUS NANGTUNG, SURA-SEURI GUMASEP)
10. SI KABAYAN : Héhéhé, héhéhé, heueuh bener, Teung. Asa diingetan, puguh kami teh hayang«
hayang diajar wisarwata, aéh« naon ning, Teung?
11. NYI ITEUNG : (NYENTAK) Wiraswasta, belegug
! Lain wisarwata
12. SI KABAYAN: Jééééééééh, nya ulah maké belegug atuh, Teung. Salah
saeutik mah meunang.
13. NYI ITEUNG : Heueuh rék kumaha atuh?
14. SI KABAYAN : Héhéhé,
kieu Teung. Akang rek badami jeung si Lamsijan. Pokona mah Iteung ulah hariwang, Akang pasti
usaha.
15. NYI ITEUNG : Jig atuh, ulah ulin waé. Sing mikir hirup téh.
16. SI KABAYAN : Nya heueuh ieu ge rék mikir.
SI KABAYAN
JEUNG NYI ITEUNG LEUMPANG NGURILINGAN PANGGUNG. NYI ITEUNG KALUAR, SI LAMSIJAN
ASUP KA PANGGUNG.
17. SI LAMSIJAN : (SONO) Eéééééééh, geuning manéh, Kabayan? Rék ka
mana, euy ?
18. SI KABAYAN : Heueuh, bagéa Jan. Puguh ngahaja rék ka imah manéh.
19. SI LAMSIJAN : (DARIA) Euleuh, aya naon, Kabayan?
Asa rareuwas teuing, euy.
20. SI KABAYAN : Ulah reuwas, da lain rék nagih. Puguh Kuring
téh hayang diajar wiraswasta.
Cik ménta bongbolongan, kana naon, nya?
21. SI LAMSIJAN : Ooooooh, kitu? (NEPAKAN TARANG LALAUNAN) Ké,
ké, ké, kumaha, nya? Oh heueuh, kumaha mun ngingu lauk engkoy ?
22. SI KABAYAN : (GOGODEG) Embung, teu boga balongna, Jan.
23. SI LAMSIJAN : (SUMANGET) Ngingu puyuh atuh?
24. SI KABAYAN : (GOGODEG) Embung ah, leutik endogna.
25. SI LAMSIJAN : (KUCIWA) Aaaah manéh mah, nya hayang naon
atuh? Da usaha anu badag mah kudu gedé modalna ogé. Mun hayang anu gedé endogna, nya ngingu munding !
26. SI KABAYAN : (ATOH, EMPRAK) Tuaaaaaaaaah enya
bener, étaaa, Jan. (NEPAK TAKTAK LAMSIJAN) Héhéhé, nuhun, Jan. Kuring satuju
ngingu munding mah.Manéh téh mémang sobat anu sajati, Jan.
27. SI LAMSIJAN : (NGOA) Hemh, boga duitna, nyah?
28. SI KABAYAN :
(SOMBONG) Wuah, duit mah gampang, Jan. Aya Abah.
Malah mah moal dilila-lila, ayeuna ge rék nepungan
ka Abah. Héhéhéhé, pasti méré ari jang modal usaha mah.
29. SI LAMSIJAN : Hemh,
mani agul boga Abah galak téh.
30. SI KABAYAN : Iiih, galak-galak gé boga Kuring
mah. Hayu, manéh rék milu, Jan?
31 SI
LAMSIJAN : Moal ah,
rék nempo balong. Jig wé, diduakeun sing hasill.
32. SI KABAYAN : Heueuh jig atuh rék ka balong mah. Assalamu’alaikum..
33. SI LAMSIJAN : Wa’alaikum
salam warohmatullohi wa barokatuh,
MUSIK
PANYELANG. ABAH JEUNG
AMBU DI PANGGUNG, DATANG SI KABAYAN SURA-SEURI.
34. ABAH : (TATAG)
Kabayan ! Ari manéh éling, henteu?
35. SI KABAYAN : Iiiiih ari Abah. Nya éling atuh. Iraha Uing
gélo?
36. ABAH : Lain nanaon, éta wé bet sura-seuri kawas anu
gélo anyar.
37. SI KABAYAN : (NYENTAK) Naooon? Gagabah teuing ??
38. ABAH : Naha siah disebut gélo anyar teh bet
ngambek?
39. AMBU : (TENANG) Geus heubeul meureun, Bah.
40. ABAH : Boa enya, da geuning disebut gélo anyar mah ngambek.
47. SI KABAYAN : Waaaaaaah, ulah kitu atuh, Ambu.
48. AMBU : (NYENTAK) Naon siah? Sakali deui nyebut
kembu, dibabuk siah.
49. SI KABAYAN : Ituh geura? Kalah kanceuh, saha nu nyebut
kembu? Heunteu, Uing mah teu nyebut kembu.
50. ABAH : Geus, geus, ulah kamalinaan, éra kunu
lalajo. Sok diuk, Kabayan. Abah rék nanya.
51. SI KABAYAN : Héhéhé,
mangga, Bah.
52. ABAH : Rék naon manéh téh, Kabayan?
53. SI KABAYAN : Puguh ngahaja, Uing téh hayang tepung jeung
Abah, jeung Ambu. Seja nyanggakeun silaturahmi, Bah.
54. ABAH : Aaah, maké jeung hayang tepung sagala. Tara
ti sasarina manéh mah, Kabayan. Rék
ménta duit meureun, nya? Atawa rék nginjeum paré?
55. SI KABAYAN : Tuuuuuuuh, da. Abah mah goréng waé ka Uing
téh. Can nanaon geus nuding nu lain-lain. Ulah suudon, Bah, Goréng kalakuan kitu téh. Umat Islam mah kudu
alus panyangka.
56. ABAH : Heueuh, heueuh, lah. Manéh meunang. Sok, rék
naon manéh téh atuh, Kabayan?
57. AMBU : Wah, minantu gejul waé diladénan, léob
anggur mah.
58. SI KABAYAN : Aduh, Ambu
mah mani téga ka Uing téh.
59. AMBU : (NGANCAM) Tah.. tah, tah, awas siah, geus nyebut deui kembu ka
aing. (Ngamang-ngamang sendal rek dibaledogkeun)
62. SI KABAYAN : (MURINGIS) Aduh, ampun..ampun..ampun Mbu !!
63
ABAH
: (NYENTAK) Eéééééh, meugeus, Ambu ! Cicing atuh, kami rek
ngomong. Sok teruskeun Kabayan rék naon sia
téh?
64. SI KABAYAN : (DARIA) Bah, Uing téh hayang diajar
wisarwata, aéh..duh.. ku hésé ngomong téh, nya? Naon ning? Oh enya, wi- ras.. swas..ta ! Tah kitu, Bah! Jadi, Uing téh hayang diajar usaha,. Bah. Tapiii, teu boga
modalna.
65. ABAH : Tuuuuh, pasti rék nginjeum duit ka aing.
66. SI KABAYAN : Eeeeeh, salah atuh, Bah. Salah !! Geus
goréng sangka deui baé Abah mah. Lain,
lain rek nginjeum, Bah. Tapi ngajak kerjasama. Urang bagi hasil bagi untung,
Joint Bah, Joint !
67. ABAH : Naon joint téh, Kabayan?
68. SI KABAYAN : Usaha,
tapi modalna Papatungan, Bah.
69. ABAH : (DARIA)
Oooh usaha? Usaha kana naon, euy ?
70. AMBU : Wuah, moal eucreug
si éta mah. Can aya dina kamusna, si Kabayan bisa usaha.
71. ABAH : Eééh,
mangke lanan, Ambu. Urang déngékeun heula omonganana.
72. AMBU : Kadéngé
ti tadi gé.
73. SI KABAYAN : Héhéhé, Ambu mah ka Uing téh sengit waé.
74. ABAH : Sok teruskeun, Kabayan. Usaha naon téa euy?
Kumaha papatungan téh?
75. SI KABAYAN : Kieu, Bah.Urang meuli munding. Modalna
papatungan, miarana ku duaan babarengan. Tapi sangkan adil, urang bagi dua
miarana téh.
76. ABAH :
Kumaha carana?
77. SI KABAYAN : Urang sapotong éwang, Abah bujurna, Uing
huluna.
78. ABAH : His, ké heula, ulah gagabah nyieun
kacindekan téh. Naha manéh maké hayang miara huluna?
79. SI KABAYAN : Ngarah teu kudu miceunan taina. Maraban wé
wungkul.
80. ABAH : Ambu,
cing kami ménta bongbolongan yeuh. Mun kitu carana, mana nu kudu dipilih?
Huluna, atawa bujurna?
81. AMBU : (TANDES) Nya mending huluna atuh,
miara bujur mah kudu miceunan taina. Nu
kitu patut mah bikeun ka si Kabayan.
82. ABAH : (DARIA, TANDES) Satuju, bener pisan éta
pamadegan téh, Ambu. Moal enya kolot kudu miceunan taina? Hey, Kabayan !
83. SI KABAYAN : Kumaha, Bah?
84. ABAH :
Heug aing daék papatungan jeung manéh, tapi kami huluna, manéh bujurna. Lamun satuju kitu, heug. Henteu mah,
moal.
85. SI KABAYAN : Moal
kaduhung, Bah?
86. ABAH : Naha
maké kudu kaduhung? Nya moal deuleu. Ieu téh hasil musyawarrroh
87. SI KABAYAN : Cak
siah, ketok palu tilu kali.Trok, trok,. trok ! Keputusan tidak dapat diganggu
gugat. Kuring bujur, Abah hulu.
88. ABAH : Heueuh,
tah saksina si Ambu.
89. SI KABAYAN : Jadi lah!.
(SI
KABAYAN, ABAH, JEUNG AMBU KALUAR TI PANGGUNG, DIPIRIG KU KACAPI SULING).


text:
Related Search
- Pulsa Murah Di Purwasari Bisnis Pulsa Pulsa Murah
- Server Pulsa All Operator Murah Distributor Pulsa
- Agen Pulsa Murah Di Purwasari Thalitareloadcom
- Purwasari Ratawangi Sindangasih Sindanghayu
- Distributor Pulsa Murah Karawang Enter Pulsa
- Pulsa Murah Di Purwasari Pulsa Murah 2017
- Pulsa Murah Di Karawang Raja Pulsa Online Di Karawang
- Agen Pulsa Elektrik Murah Di Purwasari Karawang
- Harga Pulsa Murah Di Purwasari Marketpulsamurahcom
- Grosir Pulsa Murah Purwasari Kotabaru Klari Enter Pulsa
No related post!


text:
Rambut kulimis ku reumis janari, awak jangkung langkoyang diwuwuh ku ragasna waruga jeung umur nu meh sareupna. Ti isuk jedur nepi ka wanci peuting ngagayuh kabeurang ukur meunang sakeupeul sangu jeung sakeureut daging. Kukuh pengkuh najan pakasaban ukur ngorehan runtah narah mun kudu jajaluk dahar tina sih piwelasna nu lian. Reg ngarandeg palebah jambatan nu caraneom, neuteup ka sisi kenca si nini masih ngalempreh ditalikung panyakit tur dibeubeur ku rasa lapar."Hampura nini kami teu beubeunangan teu bisa meuli obat, ukur ieu nu bisa kabeuli, dalah kami ge poe ieu mah teu manggih dahar" gog cingogo awak si nini digeubigkeun tetela geus oyag kabeh. Gabrug si Aki ngarangkul waruga si nini nu kari banusan, leketey les si aki kapiuhan. Janari nu jadi saksi, duka saha nu kudu tanggung jawab jaga dipayuneun Qadhi Rabul Jalil dina mangsana balitungan.
Ngudag angen-angen nu jadi tekad kakuatan niat lengkahna jadi kakeyeng malahmandar jadi pareng, dibarengan ku ucap lampah nu pinuh kajujuran pikeun meresihan jiwa malahmandar seukeut batin bari pinuh ku karumasaan, gerentes atina teu weleh ngageuri, alatan katresna teu weleh nyamuni dina kasalingkuhannana.
( karya: Bah Dadah Hidayat)
"Assalaamu'alaikuuum !" ceuk tamu, uluk salam.
"Waalaikum salaaam. " tembal mang Kemed katut istrina ti jero imah. Bray, panto dibuka ku mang Kemed.
"Aeh-aeh, haturan Alo. Naha wayah kumaha angkat ti Lembur ? Yap, Jang ka lebet! Umi, punten pangadamelkeun kopi."
"Mangga."
Sanggeus ngobrol ngaler ngidul, barabat alona nerangkeun karerepetna.
"Emh, hawatos temen. Boa isuk pageto mah Emang nu baris ngalaman sapertos kitu teh Lo ! Sabar nya. Insyaalloh ku Emang di bantos. sabaraha saurna peryogina teh ?"
"Saur pun bapa mah sapuluh juta, margi waragad operasi jaman kiwari mah awis, Mang. Nanging saur pun bapa teh, kanggo pimayareunana teu acan kabayang. Tapi hawatos ka pun adi, unggal dinten gegerungan wae. Saur dokter teu aya deui jalan iwal ti dioperasi."
"Na make ngemutan mayar? Pangna Alo kadieu teh panginten ngemutan nu teu damang, leres teu?"
"Leres Mang, tapi......."
"Kanggo Emang teu aya tapi. kadar rijki, aya sareng teu aya. Ke rada siangan urang ka bank. sok ayeuna mah ngopi heula tah."
Tina suruputna nu nginum kopi, aya sora, teuing ti mana asalna nu ngagalindeng mapay cahya nu sumirat ti belah wetan. Bray, alam cangra. Nyaangan nu leumpang ka bank.
Sukabumi, 18 Februari 4:50
Haji Salam gering, ngocoblak. Saurang oge teu ngarti ngomongna
Gegerendengan nyebut hiji ngaran, ngaran saha?
Bari rénghap ranjug, napasna méh béak, angger ngocoblak nyebut ngaran
.Saminggu dirumah sakit, dokter teu sanggupeun, dibawa balik.
Héran, malaikat Izrail can nyabut nyawana.
Tiluan pamajikanana, jeung salapan anakna, kemit gentenan baganti, bisi ngomong warisan, Kabéh siap, lamun babagi waris teu walatra, rék paséa.
Kuring cikal ti pamajikanana ka hiji, karék datang, nu gering ngagupayan.
Ngaharewos hiji ngaran” Saodah.” Kuring apal “ Saodah”. Imahna tungtung lembur, boga anak awéwé, Aminah, geulis, kuring naksir. “ Ceu Odah, dihaturanan ka rorompok margi pun bapa sasambat ka Ceuceu, hayu urang kaditu ayeuna”
“ Sawios Cécép, Ceuceu mah ngadu’a wé tidieu, mugi rama enggal walagri”
“ Ceu, jujur ka abdi, saleresna Ceuceu sareng pun bapa aya naon!? Cocoanana?”
Ceu Odah cipanona murubut.” Ceuceu wakca ayeuna, Ceuceu budak Haji Salam pangcikalna, sabab baheula dijurukeun lain wayah, Ceuceu dirorok ku batur, Cécép adi teges Ceuceu”
Beresih. Éta nu pangheulana katambul ku panon téh. Béda jeung baheula, caludih. “Kuring geus manggihan jalan,” pokna basa dipuji kaayaanana kiwari. “Nu matak ka dieu téh rék ngajak anjeun.”
“Ngajakan naon? MLM?” Tanya téh. Geus teg baé ka dinya, bakating ku remen ditawarkeun ku nu salila ieu nyarémah.
“Bener. Tapi ieu mah MLM ahérat. Anjeun rék diajak jihad merangan kaom kapir. Mun bisa ajakan ogé nu séjén. Pahala baris ngagolontor sapanjang jalan pangbalikan…” tuluy ceramah ka dituna mah. Sorangan, ukur bisa unggut-unggutan.
“Kuring mah mélaan ninggalkeun anak pamajikan keur ngudag sawarga téh,” kitu tungtung hutbahna.
“Tah, ayeuna mah jig geura mulang. Kuring rék jihad mélaan anak pamajikan!” pok téh bari cengkat muru lawang panto. Mangmukakeun jalan manéhna.
Eta kader teu iyeuh bosen dititah ngadata itu ieu, nu patali jeung kasehatan timimiti kulawarga, orok, budak, indungna, anu bureuyeung, lingkungan, jeung jamban, sumber caina, bersih henteuna. Tepi kalieur hiji-hiji ditataan, didatangan unggal imah. Komo anu geus kolotmah teu katinggali aksarana ogè , tapi kudu digawèan dileukeunan. yeuh keur meuli pulpen sa RT sapuluh Rèbu pokna. Beu sapoè paling tilu imah? Teu malirè pisan ka kader Yandu tèh, ngababarikeun pisan.
Mujikeun untuk ku daraèkna gè.
“Hasan! Hasaaan…!” Mahmoud nyorowok nyalukan batur sabangkuna. Euweuh jawaban. Haseup jeung seuneu minuhan rohangan kelas. Sora tinggeleger. Jagat oyag. Seuneu nu ngabebela, ngaguruh ngaduruk sakabeh nu kalentab. Tembok kelas tingburulu. Haseup mulek awor jeung kebul moekan panenjo. Hasan teuing dimana. Euweuh waktu keur Mahmoud pikeun neangan Hasan. Bareng jeung rugrugna wangunan kelas, Mahmoud norobos kaluar bari dodongkoan, ngajauhan pasolengkrahna ruruntuk wangunan nu harurung. Isukna kabejakeun, topat-puluhan nyawa ngalayang.
Mahmoud nyarande kana tangkal kanari, nyawang langit Syria nu burahay, mugurkeun pucuk-pucuk zaitun, rummaan jeung anaab. Minggu kamari, adina nu sumedeng lucu, geus dikurebkeun. Leungeunna buntung, awakna tutung. Indungna sababaraha kali kapiuhan. Bapana geus tilu poe milu jeung pasukan anti-pamarentah-Asad. Taya bejana. Mahmoud jeung indungna kudu geuwat ngungsi, bareng jeung tatanggana.
Bada subuh, saperti biasana wiridan tuluy ngado’a, keur dirina jeung indung-bapana. “Nun Gusti,” ceuk Mahmoud. “Oge salametkeun dulur-dulur abdi kaum muslimin, dimana wae ayana. Sanaos maranehna teu malire ka abdi.”
[]
Leuwih ti lima taunna teu dipaké. Eunteung nu ngagantung di juru geus kabulen ku ramat lancah jeung kekebul nu ngadagleg. Siga aya nu ngahiap, manéhna nyampeurkeun eunteung. Ramat lancah disinglarkeun, kekebul dikeprukkan. Laju dungdak-déngdék, ngeunteung. Reuwas. Naha beungeutna semu hideung ? Crot…, eunteung diciduhan. Gap kana tisu. Sret…, dilapkeun. Melong deui eunteung. Beungeutna angger hideung, malah leuwih jelas hideungna batan tadi.
“Beungeut kuring gambaran haté anjeun” ceuk nu aya dina eunteung. Teu kungsi lila beungeut dina eunteung manjangan, badis cucurut. Ganti rupa deui…, jadi anjing. Babi. Monyét. Maung. Di jero eunteung siga kebon binatang. Awakna ngeleper. Késang ngagarajag.
Peleték…. Eunteung tingpeleték. Renghat. Tina renghatanna nyakclakkan getih beureum semu hideung. Beungeut dina eunteung ramijud pulas beureum.
“Mang kiri di payun”.
“Montong di dieu sia téh bisi piomongeun Amérika Jeung Rusia, mun rék turun ké di Gunung Salak..!”
“Pun sapun kanu Maha Agung, Pun sapun kanu boga lembur, Pun sapun kanu boga sumur, kula nganteur urang dayeuh ti kajauhna. Hayang pangmindingankeun diri, pang nutupankeun raga, pang mareumankeun codéka, tina unggal hakim nu deuk nyidang, tina unggal jaksa nu mirusa, tinu kasus nu nalikung”.
Kuncén bacéprot, nyapunkeun niat, nganteur pamaksudan bikang ginding jasa, nu andiprek gigireunna. Si Bikang tungkul sadrah pinuh kayakinan, bisa leupas tina masalah, bakal bébas tina tungtutan, bisa deui ngadiukan korsi parlemén, disebut terhormat deui.
Sumur Tujuh bakem, taya tirta ngaburial, teu doang nyapunkeun biasa. Tatangkalan Gunung Karang ngabigeu, teu muragkeun kalakayna, tandaning pangbagéa, korét jasa, doang teu resepeun kanu keur dianteur Ki Kuncén.
“Naha taya nu robah, naha taya tanda, mana ilapatna, naha béda ti cénah?” nu ginding gulinggasahan. Kuncén ngoprot késang, jangjawok geus satolombong, jampé geus cayutan, pangemat geus katian. “Taluk Bu Déwan, kasusna beurat jasa” sora kuncén jadi wibawaan.
Guludug ngaguruh, geledeg tingbarayay ngagonjang ganjing rurujit hate, napsu ngarobah raga jadi danawa nu ngawasa jagat, gejlig lengkah panceg nguwak-ngawik angkara, niat rosa nete hambalan nu hakiki, pikeun ngabasmi rengkak korupsi nu dikawasa ku tirani, malahmandar nagri gemah ripah kawas bihari.
TEU WASA ningali salakina jeung Shinta ngumbar birahi hareupeunana, Anjani ngabeubeutkeun panto satarikna. Rahwana jeung Shinta patingkorejat ngadenge ngejelegerna sora panto, maranehna ngadadak ngeureunkeun igel kamasutrana.
"Duh..., kumaha ieu teh kang?," tanya Shinta ka Rahwana bari narik simbut. "wwwrrrrr puih, e e Shinta, saha nu tadi teh ?," ceuk Rahwana malik nanya. "Kakang..., nu tadi teh Anjani, bojo kakang !!" tembal Shinta sorana ngageter bari ngadegdeg nahan era. Rahwana ngadadak pias, beungeutna jadi pulas kayas.
Sampeu mantéga ngahunyud di juru dapur. Hiji-hiji dipesékan. Si Cikal jeung nu panengah bagéan marud. Lalaki mah najan can sawawa sok bedas tanagana. Kuring jeung si bungsu bagéan nyitak dina turub panci almunium. Mun geus reuteum, dirungkupkeun kana aseupan nu nyelegon dina sééng tambaga nu nyéngsréng. Sanggeus dipindahkeun kana nyiru, dipoé, tuluy digoréng, dibungkusan. Bari sakola, barudak marawa kicimpring jualeun. Alhamdulillah, kicimpring geus nganteurkeun barudak yatim naramatkeun sakolana, oge nyampurnakeun rukun islam pikeun kuring.
“Nyanggakeun, Bu Haji,” rada ngarénjag, mireng Mang Darsim mikeun duit téh. Kicimpring siap diiangkeun ka Jambi jeung ka Palembang, sanggeus minggu kamari ngirim ka Bali jeung ka Lombok.
Asa cararape pisan sadidinten teh, alhamdulillah jam genep oge tos sagala rengse,beberes rengse, nyeuseuh rengse, ngumbah wadah, nyetrika, masak dugika ngelapan kaca tos sadayana rengse ku si bibi. Gap kana koran nu ngagoler di meja makan, p.wb.10221, gadis pemalu keturunan sunda asli;usia 46 tahun;agama islam ; pekerjaan PNS;penghasilan lebih dari cukup; pendidikan S-3; domisili bandung; tinggi badan 165; kulit putih; rambut hitam; wajah lonjong ( cantik).
Mencari suami: status perjaka atau duda; pekerjaan apa saja yang halal; pendidikan minimal S-I; usia sekitar 40 -60 tahun; sifat penyabar.
Gap kana HP, " ayang I love you so much muach... ", klik Hp dipareuman, bari melong kaluar jandela aya nu nyereset kana hate geuning sagala nu tos dipimilik mah seseringna dimomorekeun, astagfirullahaladzim rumaos sok jejebris asa pangdipikacintana, cag ah isin heu heu.
Baheula keur kuring leutik, indung kuring sok masak hampas kecap dioseng dihijikeun jeung cabe gendot atawa cabe hejo campur cabe beureum disiksik, ngarah alus katempona jeung ngarah lada. Nganjang ka nini aki meh unggal poe deuih nganjang teh. Eta mah mun ningali keun tuang siga nu nikmat pisan, teu pira goreng tempe haneut dicoelkeun kana sambel kecap Majalengka cap potret atawa merekna teh mun teu salah mah kecap no,1. TJIA TJOEN TENG, baheulamah teu rea siga ayeuna, atawa sareng hampas kecap tea, atawa sareng sawud kenging ngadamel nini, eta pasakan teh turun ka indung kuring. Pleng we kuring ngumbara milu jeung kolot pindah pancen gawe ka jawa wetan pleng we kuring ge poho tah kana katuangan nini aki teh da diditu mah teu aya, nu sok manggih teh tempena we. Sanggeus kuring gawe aya sobat aru mulang kalemburna sok rajeun mawa hampas kecap, duh da mani dirawu atuh, malahan mah sok pesen dipangmeulikeun. Ari ayeuna aya tatangga urang Majalengka aduh mani mobok manggih gorowong bari dipangmasakeun.
Duh moal aya we nikmatna.
Nèng Elsa geus sabulan teu geunah hatè, komo nempo kalakuan rencangna asa beuki ganjen.Kitu deui carogèna mani perhatian pisan ka manèhna. Rek nanyakeun ka salakina , bisi ambek.Geus kataksir naon jawaban ti salakina meureun kieu,na teu kira-kira nuduh tèh ka pantar si Anah.Rèk nanya Anah asa gararèngsi kudu bersaing jeung badèga. Keur anteng ngoprek laptop aya kiriman kana inbox tuluy di buka,euh ti ustad Syamsuri geuningan.Leuh mani panjang ngeunaan anu zinah jeung akibatna.Tuluy di print da geus jadi kabiasaan sok dilenyepan ari keur salsè,kertas meunang ngeprint di tunda luhureun bupèt. Isukna Anah rawah-riwih ka mitohana Neng Elsa susumpahan teu ngalakukeun nu teu uni . Neng Elsa kur ngahuleng hemeng. Basa keur masak di pawon Neng Elsa nanya ka Anah,"Aya naon Anah,ku naon kamari ceurik laporan ka ibu.Na ku kami di kumahakeun didinya ?".
Si Anah ngagoak ceurik bari norolang nyarita mastikeun dirina teu ngalakukeun hal teu uni.
"Na atuh ari manèh teu rumasa mah makè kudu ceurikjeung rariweuh!"ceuk Nèng Elsa nyumputkeun kapanasaran hatèna.
Panon si Anah mani curinghak, l"leres ibu teu bendu ka abdi?". Neng Elsa godeg tuluy ningalkeun Anah muru ka mushola nenangkeun pikir....
Mun kuring jadi manehna. Sok sanajan rupa kuring jajar pasar, tapi ieu uing uyah kidul, atuh pagawean aya, barudak geus galede geus maracakal. Padahal tadi subuh-subuh saur ustad dina TV teu meunang ujub sombong teh.Tapi da nya kitu asa mangnyerikeun. Lalaki teu boga cedo teu era ku budak nu sakitu balageurna.
Kuring mah ah rek tutulak we , bajuna urang buntel ke ari datang alungkeun kaluar sina dibawa.
Sigana tumaninah nya.
Tetelar lapangan Gasibu. Koas leutik rikat nyatetkeun objek dina kertas bodas. Gurat lempeng jeung melengkung dibereskeun ku mangsi China. Patlot conte kabagean ngarekam tangkal nu ngarunggunuk di unggal juru. Janggelek sketsa Gedong Sate nu gagah.
“Anjeun teh keur diajar ngalatih replek jeung sensitivitas?” Hawar-hawar gambar ngaharewos. “ Sarua kuring ge keur ngagambar. Nyieun sketsa hirup huripna ki sunda. Sketsa perlu pisan keur kuring mah, meh saimbang hirup. Ongkoh sketsa nu dijieun ku kuring mah nu jadi dumasar kawijaksanaan pikeun kasundaan.”
Sketsa ditelek-telek. Tiiran sate leungit. Gagantina curuk nu keur nunjuk langit. “Tuh nu kawasa keur nyatetkeun rengkak saparipolah urang”. Sketsa dakdumadak hiber kaanginkeun. Ti jauhna katangen aya nu gegeleberan dina tungtung tiiran sate.
Dina buleudna bulan. Aya tulisan nu ngarungkup saban sugan, nu marakayangan séséléké noélan boa teuing. Tingsulusup nyerep ka tiap-tiap siga, mencar nyéwu-madhab, mageuhan sakur-sakur palangsiang. Tingkaretip eunteup di kabéh pencelut embun-embunan. Sanggeus ngabungbang silanglang dina sagara samar-samar, sakedapan eureun, reureuh di antara ngadalingdingna kembang nu sumedeng ligar, diwirahmaaan tembang katresnan. Halimun birahi ngalimpud sakabeh angkeuhan, bareng jeung gumebyar endahna sakaratul-pati []
Bari nagkeup tuur Jang Andi ngeclakeun cimatana. Manehna pasrah, pasrah rek kiitu kiieu ge ditarima, enya lantaran dosana, mamalana ayeuna geus karasa, jaba era, enya lain manehna bae nu era teh, dalah indung bapana, lanceuk-lanceukna, adi-adina, malahan barayana kabeh geus diera-era, diwiwirang ku manehna.
Bari nyusut cimatana, gerendengna kadenge peura. "Gusti...., nya Anjeun nu ngusik malikeun bieu raga, sok sanaos ieu raga katerap AIDS, pamugi Salira nyabut nyawa teh disarengan ku kanimatan nu teu kinten endahna, sok sanaos tebih tina kecap Sahid fi Sabilillah, namung pamugi Salira teu ngantep ieu raga nu tos dikantunkeun ku nyawa, lumebet ka naraka....."
Baju bodas lawon balacu, ngajiripit meunang nyetrika, dikepret ku aci kanji. Calana bulao, pulas panci. Rap, dipake.
Kewes! Dungdak dengdek hareupeun eunteung. "Gening! Meni rebun keneh, Jang!," ceuk Ema, ngarongheap ti pangkeng. "Dinten senen, Ma!, Bagean naekeun bandera," tembal kuring Jongjon ngagolep.
Geleger! Geleger! Sada sora guludug, kadenge atra. Ema muka jandela. "Beu' Jang! meni meredong, pihujaneun." ceuk Ema bari nutupan deui jandela, aya kasalempang dina hatena.
Beuki lila, beuki tarik sora nu gegelegeran. Jrut turun, diluar meredong, langit ngalengkob hideung ngarungkupan jajalaneun.
Burinyay! Geleger! Sorana beuki kerep. Tukangeun gunung aya nu ngabedega ranggoas hideung. make jubah beureum.
Keretek simpe, sado teu katempo. Kuring ngeureuyeuh nikreuh sabatur-batur. Teu burung anjog kaburuan sakola. Teu kungsi lila, panon kesed. Nungabelegbeg hideung rayrayan ngabodasan. Puruluk, lebu patingpuruluk. Kabeh asup rohangan. Bandera teu ditaekeun, baju bodas katembong gading. Pabeubeurang ribut, pating kecewis gunung Galunggung bitu. Murakeun eusi beuteung na.
imut salira nu kapungkur manis, teu weleh awor dina warna-warni katubiri, sok komo pami pendak sareng garis lintang khatulistiwa, tangtosna sok enggal silih umbar sareng endahna bulan nu sumirat cahya nu caangna kamana-mana.
Namung ayeuna, aya keclak cisoca awor dina cumalimba, alatan biru malih warni janten kulawu, subur mamur duka kamana ilangna, uwung-awang teu weleh ngeclakeun hariwang, sok sieun jaga, aya anak incu leungiteun nagarana.
Peuting kamari mah hate geus buleud, jigana ieu mah bener kudu kawin deui...
Peuting kamari, basa balik ribut ti pamajikan nu katilu.
Marki ngusap janggot anyar. Menekung di saung. Doran, kored, arit. Arit. Sret. Arit disabetkeun. Rampung saban nu kasabet. Sasimpreng-sasimpreng. Marki mapay galengan. Numpurkeun jukut. Teu kungsi lila carangka pinuh. "Seukeut, Jang!" cek Marki ngasongkeun arit kanu bogana. Budak angon olohok. Nenjo aritna, nenjo carangka nu geus metet. Marki ngagambar arit dina taneuh beureum. Budak angon milu nagog. "Mana jukutna, mana dombana?" cek budak angon. Marki kalah nyodorkeun batu asahan. Budak angon ngasah arit. Ngagenclang seuseukeutna. Gurilap. Gurilap abdas. Marki ngaleos neangan tajug. Rek ngasah arit nu lian.
Peuting geus simpe, sora jangkrik ngageuri, di juru tajug nu bilikna geua ayud, Ki Armanta sila mendeko, jempol leungeunna katempo utek-utekan, ciri keur ngitung wiridannana.
"Gusti...Nu Maha sagala-galaNa, mugia Salira kersa nyampurnakeun jisim abdi salaku manusa nu pinuh dosa, jalaran jisim abdi sanes setan mindarupa, sok sanaos sanes Nabi, sanes malaikat, rumaos jisim abdi teu weleh lepat nincak, nyorang lalakon teu weleh elodan, mugi Salira masihan hidayah malahmandar jante manusa nu taqwa ka salira......"
Simpe, jangkrik beuki ngageuri marengan renghap napas bangun nu eungap.
Ngalangeu dina dék kapal. Nanggeuy gado nyawang sagara. Nyindekel kana galangan kapal. Angin laut nyéor nyingraykeun buuk ririaban. Nyambuang aroma cai laut nu teu weléh ngabéngbat. Balébat ukur ngolébat. Birat luncat kasuntrungkeun matapoé. Lir bola seuneu nyurungkuy dina beuteung laut. Merejel ngahuru budah laut. Langit ngempur burahay neumbag beungeut sagara. Tingburicak marakbak lambak oyag-oyagan. "Paingan turis daék datang ti jauhna!" Ukur hayang nyaksian meletekna srangenge. Da geuning sakitu matak kelarna. Sabubuhan camar tingkalayang ngabageakeun mangsa isuk. Aya nu ngangkleung ti kajauhan. Rada anggang tina jajalaneun kapal. Beuki lila beuki atra. Boa enya! Eta kitu nu keur ditéangan? Jiga enya! Jiga peti leutik nu dipalidkeun ku Aki duapuluh taun ka tukang. Hanjakal jauh di sagara nu hamo kadongkang.
Tengah peuting keur meujeuhna sepi jempling, bet hawar-hawar ngungkung sora gamelan. Asa jauh, tapi atra. Bari ka cai kuring nginget-nginget sugan aya tatangga nu boga hajat. Lebeng! Ah, dug deui, wé. Isuk-isuk kuring gujrud alatan leungiteun péso. Aya sapuluhna péso téh. Nu leungit bet nu dipikameumeut pisan. Péso sténles nu congona méncos. Gagangna gambar kembang samoja. Hayoh kokotéténgan, angger teu kapanggih. Rahuh wé. Dampal leungeun diteueulkeun kana dada. Karasa aya nu nongtak jeung asa peurih. Kulutrak salaki datang. Lalaunan mangnyabutkeun péso nu nyangkéré na lulurung haté. Nyésakeun seuseukeutna.
Tengah poe, langit nu tadi ceudeum, kaangin angin, mega hideung tingkolesed mere waktu ka Sang Surya pikeun nyaangan buana nu keur alum. Nagri nu kalimpudan halimun ge nguliat. Bray...bray...poe karek caang padang, Putri Azura nu ngagebra tibra, kageuingkeun, ngagentak cengkat, pameunteuna katingal bangkenu ngaraos kaganggu ku Panonpoe.” Hey, naha andika wani-wani ngaganggu kula!” Putri merong ka Sang Surya, kerejep Sang Surya ngerejep mireungeuh putri murka,” Hahahah… tanghi Putri …ulah ngarengkol bae!”. Putri Azura kumerot ngadangu panggeuing Panonpoe, tuluy ngagebeskeun pananganna nu bentik ka arah panonpoe, “ Tong mamatahan kula…!”, Panonpoe ngacleng nepi ka nyelegon kana langit, mega mega hideung suka bungah, midang deui.” Putriiii, rek dikumahakeun ieu nagri mun pangeusina talibra wae!”, Sang Surya ngagorowok, tapi sorana katewak ku mega hideung, lep dibebeskeun kana pabetekan. Putri Azura tos nundutan deui.
Basa manehna ngancam, aya baygon dipaksa sina diinum, terus dibungkus dialus-alus, dicacag diwalang-walang, direrab luhureun ruhak, bet jadi hariwang, bluk sujud, malah mandar diraksa dijaga ku mantenNa.
Di rumah makan sasari, kuring pesen sapotong bulan nu diawuran ku baranangna bentang, barang rek am, angen-angen nu lalumpatan.
Poé ieu, maneh jadi Anjasmara. Maneh jadi Cut Tari. Maneh jadi Afgan. Briefing. Saacan indit nyerahkeun dokumen tender. Jog, ka tempat ngasupkeun dokumen, aya limaan. “Aya musuh dua euy!” Anjasmara ngaharewos. “Kalem, usulan biaya nu uing geus dibanting 80%” tembal Afgan, Sadis. Cut Tari, anteng melong Panitia Tender nu jiga Ariel.
Mimiti dokumen teknis dibuka. “Sah..!” saur manuk. Laju muka dokumen biaya, anu matak degdegan. “Jier, musuh ngabanting 70%!” Afgan, kaluar kesang badag. Anjasmara ngalempréh, teu walakaya. Panitia nu geus meunang panjer, burahay beungeutna. “Eta, Materaina teu ditanggalan!” ceuleungkeung Cut Tari. Hal teu pira, matak bungah kabéh jelema….*2.
Harepan, nu kungsi lila nyayang dina hate Dirga, ngadadak ngencar lain mangsa. Sore eta mimitina. Mangsa panonpoe tunggang gunung, di hiji saung tempat maneuh duaan patepung lawung.
Kania bet milih sobatna, Kanda. Balaka bari murubutkeun cimata. Dirga bati meper rasa nu motah jeroeun dadana.
"Jigana enya, Kanda mah leuwih pantes jadi lanceuk akang," Dirga malieuskeun teuteup ti nu nyegruk hareupeunana.
Panon Dirga nyawang panonpoe nu rek mulang. Batinna sumoreang, inget kana inghak nu kadenge mangkukna. Inghak nu menta tanggung jawabna. Kedalna ti biwir Riska, adina Kanda.
Rohangan nyecep, 'condition air' ngahiliwir. "Ulah Udud!" ngajeblag dina panto. "Penjualan turun nyeceb!" lapor pemasaran. "Palanggan urang nu umurna di luhureun 40 taun mimiti muruluk, narancebkeun padung". Data murudul tina proyéktor, Dirut, unggut-unggutan. "Promosi, laporanna!" cenah tandes. "CSR tos ngamalir, seueur gedong sakola nu ku urang diwangun. Aran yayasan urang hibar di unggal buruanna. Kitu deui béasiswa, tos katarima ku hakna. Mudah-mudahan dua-tilu taun deui urang geus tiasa panén. Mung... aya sakedik laporan nu pikuciwaeun. Nyi Gagap gagal manggung, konsérna réa nu teu suka. Artos nu tos lebet mah lapur". "Teu nanaon, ukur saanu pan? Ayeuna tugas anjeun, néangan béntang séjén nu teu pati kontrovérsial, nu kawéntar di barudak umur 13 taun ka handap". "Aya, pak, Jang Bibir. Mung mahal pisan. Tilu tikel ti Nyi Gagap". "Teu nanaon, geuwat telepon promotor, datangkeun sagancangna. Rapat réngsé!" Rohangan angger nyecep, "Ulah Udud!" murungkut.
Wanci subuh, hujan tinggal girimisna. Cileuncang mapaésan jajalaneun. Teu matak mugagkeun léngkahna. Nanggung tahu dagangana, muru pasar dibarengan ku harepan panggih jeung rejekina. Leumpang gagancangan hayang geura nepi, sieun lapak kapiheulaan ku batur. Nyorang tanjakan. Léngkahna rada ati-ati milihan jalan nu teu pati rumpil jeung leueur balas hujan. Tanggungan ayun-ayunan. Leungeun kénca katuhuna pageuh nyekel salang. Sendal capitna mimiti lésang. Teu lila ti harita, aya sora ngageblug. Sendal capit pegat ngacleng kana kamalir. Tanggungan tamplok, eusina mancawura minuhan jajalaneun. Harepan miheulaan ninggalkeun awak nu nyungkur kana rurumpil tanjakan.
"Najan sia lumpat ka langit katujuh, ku aing bakal terus diudag!" kadéngé sora nu ngancam tukangeunana. Udin Pohang ngabelesat lumpat lir jamparing leupas tina gondéwa.
"Dor... dor... dor...!" péstol dibekaskeun nojo nu lumpat. Iding, nu keur ngudag Udin Pohang, katinggaleun jauh di tukang, pélorna nyamos. "Anjing...! Rasakeun siah mun kapanggih. Awal akhir sia kudu modar!" manéhna ambek-ambekan sorangan, nafas ngahégak nyiptakeun seuneu nu kacida panasna. Hiliwir angin nebak dadana, mépés seuneu nu keur ngabebela di dinya.
"Pa, itu si abah aya nu ngarampog di jalan, untung aya nu nulungan...," pamajikan Iding hariweusweus waktu manéhna datang ka imahna. "Alah..., saha nu nulungan abah téh?" manéhna kagét, reuwas campur atoh sabab bapana salamet. "Teu jelas saha-sahana mah, cenah... ngaranna téh Udin Pohang," ceuk pamajikanana bari neundeun cikopi dina méja. "Innalillahi...!" manéhna ngoréjat cengkat, kopi kabadug, pre peupeus, cikopi nu masih kénéh ngebul ngabayabah dina ubin ngabentuk beungeut... si éta.
Lamun panggih jeung nu ngaranna Osih, tanwande wayahna kudu sasalaman heula da geus pasti dipegatan ku manehna. Rek saha wae jalmana, rek wawuh rek henteu geus jadi kabiasaan manehna mah ngasongkeun leungeun menta dihampura, sok sanajan aya oge tungtungna, "cik ah, sugan boga gope mah keur meuli sabun." ceuk manehna teu kireum-kireum.
Buuk digelungkeun najan masih katingali awut-awutan da sigana tara nyisiran, baju kuleuheu bari jauh tina kapantesan, pangais weh tara tinggaleun mani geus ledrek balas unggal poe dipake ngunjalan gemuk, kaptan, atawa naon wae pagawean nu dipancenkeun kamanehna sakadar ngaharepkeun buruhan nu teu leuwih ti lima rebu. Teu aneh lamun loba nu nyarita yen cenah manehna teh satengah euwah dumeh baheulana kungsi kanyenyerian ku salakina.
Leupas tina masalah jejeg jeung henteuna pikiran manehna, pikiraneun urang sarerea, geuning jalma gering wae inget keneh kana dosa tur hayang geuwat menta dihampura, tapi naha urang anu cenah jejeg pikiranana loba anu teu inget kana sagala.
Lain ti Inggris nu ieu mah, tapi ti Indramayu,
"Ora Mas ah, angel. Moso sih? Ya podo bae Mas nganggap kabeh wadon Dermayu koyo gituh."
"Ya aja atuh Neng. Arep ora?"
"Mas Aku iki mahasiswi! Weruh mene salah lan bener. Tak lapori polisi!"
Ngahuleng ngadedengekeun nu ngalobrol di jok hareupeun. Bet kapikiran basa tatangga nu can kacangkem. Ras ka fikmin Basa Sunda. Nu kiwari keur tren ku basa Inggris. Boro bisa, ngarti ge hanteu. Hanjakal sakola teu junun. Kaburu kolot. Rek eles, teu kaur ku nyeri cangkeng. Letah ongkoh geus kabakutet ku daun sampeu. Keur anteng ngalamun, nu gigireun nanya. Tayohna mah ngareretan HP nu hantem dipencetan. Tamba kesel we sajeroning di perjalanan ka-Cirebon-keun.
"Flkmin Basa Sunda judulnya, tapi banyak yang pake basa inggris, boleh gitu?"
Kuring ukur seuri. Teu bisa ngajawab. Ciiiit! Beus ngerem ngadadak. Sakadang domba meuntas nyalse pisan.
Poé méngok. Reg, angkot eureun di hareupeun. Ibu-ibu angkaribung turun. Seeeep, puuuuhhh. Haseup nyerebung. Lung, kuntung ka solokan. "Ojég, bu?". Nu némbalan ukur gideg, jeung telepon keuweuk, "A, jemput mamah nya!". Balik deui, muru jok. "Eh, kari sabatang!" Angin manggih deui batur ulin. Panon neuteup ka hareup. Ningali motor nu barélok asup gang. Beuki jauh. "Kang, alhamdulilah si ujang UAN-na lulus. Taun hareup ka SMP. Jeung sigana si Nyai geus meujeuhna asup SD". Beuki jauh. Kadéngé dengér si Bungsu. "Susu béak, kang. Mun balik meuli nya!" Paneuteup balik. Serebung nu panungtung. Lung, kungtung asup solokan deui. Ngadeukeutan warung. "Sun, jarum satengah!" Salambar lima rébuan, séwa sakali-kalina, ninggalkeun pésak.
Kareta Api Hantu Hambalang laun tapi pasti. Eureun di unggal setatsion jeung halteu. Nyampeuran jurig nu teu paruguh beungeutna. Masinisna teuing saha boa.
Diparengkeun hade milikna, Abu Jahal mingpin partey pulitik anu ngaranna Partey Intelek. Saha-saha anu rek asup eta partey kudu minimal nyekel ijasah sarjana. Anu asup eta partey bener-bener anggota petingan.
Sakali mangsa Abu Jahal kaparengkeun deui dicalonkeun jadi gupernur. Baliho-baliho rapang. Spanduk jeung pamplet patulayah dimana-mana. Eusina nitah milih Abu Jahal. Barang waktu verifikasi datang, Abu Jahal teu lolos. Salasahiji poin verifikasina minimal kudu lulusan SMA.
Ngunikeun kecapna gé matak tipaparétot. Aanwizdjing. “Penjelasan Pekerjaan” kitu meureun arti bébasna mah. Ti kantor si Fuad geus saged. Dokumén jeung surat kuasa geus dicecepeng. “Poé ieu, manéh ngawakilan PT. Ambekan Hirup” kuring méré nyaho. Tiluan muru tempat Aanwizdjing téh. Sabalad. Ngawakilan tilu perusahaan. “Engké, pura-pura teu wawuh! tong nyirikeun!” kuring negeskeun deui, méméh nepi tujuan.
Geus kabéh ngumpul, panitia ngabsén. “PT. Ambekan Hirup” anu ngacung dua urang. “Bapa ngawakilan saha” Tanya panitia. “Abdi Direkturna!” teges. “Upami Bapa?” nanya ka si Fuad. “Oh, Abdi mah mung salah nguping!” bari ngaleos kaluar. Trilit! sms “Koplok, aing ampir wirang”….
Ngajungkiring lir gunung dina sorot nu agung dina kacinta ka sasama nu ngunung-ngunung, saksi batinna awor dina ajaran Illahi, teu weleh kabawa dina lengkah lumampah kamamana nu jauh tina kaguligah bari nyieuh-nyieuh gogoda pinuh mamala.
Love of my life, You hurt me,You broken my heart, Now you leave me
Keur lelenyapan, dipepende lagu Quen.
Dor..dor..dor, anu gegedor panto, meni tarik, Nyel piambekuen. Panto dibuka:
“ Sidekahna Cep “ Nu musapir. Lalaki geus kolot, awakna beresih, bajuna kuleuheu.
Kurah-koreh kana lokét, euweuh récéh, kapaksa, song lima rébu. Geblug panto ditutupkeun. Keuheul kénéh, teu ditolih sora nganuhunkeun.
Balik ngantor.
“ Tin, sakali ieu atuh akang ijinan, hoyong terang bumi Tine, dimana ?”
“ Mangga atuh kang, ari kersa rurumpaheun mah “ Bari imut, matak coplok jajantung. Geuleuyeung.
Ngabonceng Tine, hate ratug, aya nu ngagilisir kana tonggong, haneut.
Imahna leutik, basajan, tapi raresik.
“ Mangga kang kalebet, Tine nyandak cai heulanya “ Imutna, seblak.
Kapireng Tine guntreng, sigana Bapana. Betah pisan ngobrol. Waktu nyerelek.Pamitan.
Diluar, song amplop.“ Kang ieu aya amplop ti pun Bapa, duka naon eusina “
Bari bingung, dijalan amplop dibuka” Cep artos lima rébu diuihkeun deui, nuhun,”
Teu jiga dunungan. Lamun rek 'ngalongok' beubeureuh nelepon heula. Nga-sms-keun sajak romantis anu matak nyeblak. Datangna ti pagawean mawa kembang ros. Pulas beurem saheab jeung euceuy. Laju dahar peuting duaan. Dina meja dicaangan lilin aroma terapi. Seungit ngagolakeun birahi. Seseleket, sora saksopon KenyG ngeleketek. Lampu kamarna sariak layung. Teu lila duanana arasup ka kamar. Numplekeun kasono, ngojay dina sagara kaendahan. Dicarangcang hegak jeung seuri getek cumentil.
Ari anjeun? Tara nyaho wayah jeung tempat. Keur anteng na korsi, hayoh ngoconan. Di jero mobil dunungan, tara diengkekeun. Lamun dunungan keur darines, kamar dunungan, dapur, taman jeung kamar mandi, diasaan kabeh.
Anu matak gehger mah kamari. Di loteng. Purnama 14. 'Full moon'. Ari kuring lamun keur jeung anjeun tara daek repeh. Abong biwir teu diwengku. Harita dunungan keur araya di imah. Kitu oge tatangga. Mani ear jiga nyiruan kaeundeukeun sayang. Karasa humegak, geugeut jeung ngagolakna kasono anjeun ka kuring. Ningali dunungan mah ngan kitu-kitu keneh.
"Mah..Pring sigana hayangeun siga urang.."
"Maenya..Pah?.."
"Pring...pring...pring"
" Meong...meong.." Kuring ngagesel-gesel gado kana leungeun dunungan awewe anu rada hanyir.
Dina lengkahna aya lengkah panceg nu napak dina kasabaran, waktu nu awor jeung dirina mawa kayakinan pikeun mapag gumilangna harepan
Teu jiga batur. Atawa dunungan. Lamun rek 'ngalongok' beubeureuh nelepon heula. Nga-sms-keun sajak romantis anu matak nyeredet kana hate jeung seseblakan genah. Datangna ti tempat pagawean mawa kembang ros. Anu pulas beurem saheab jeung beureum euceuy. Laju dahar peuting duaan. Dina meja dicaangan ku lilin aroma terapi. Seungit jeung ngahudang birahi. Seseleket, sora saksopon Keny G ngeleketek. Lampu kamarna ngahaja milih anu nimbulkeun cahya sariak layung. Teu lila biasana duanana geus arasup ka kamar. Numplekeun kasono, ngojay dina sagara kaendahan anu matak kabungbulengan. Leleb. Dicarangcang ku sora hegak renghap jeung sura seuri getek cumentil.
Ari anjeun? Sok tara nyaho wayah jeung tempat. Keur anteng na korsi, hayoh ngoconan. Dijero mobil dunungan oge ari keur hayang mah, tara diengkekeun. Lamun dunungan keur darines, di kamar dunungan. Di dapur. Di taman. Di kamar mandi. Di luhur lomari. Anu matak gehger mah kamari. Anjeun ngajak di loteng. Enya keur bulan purnama. 'Full moon' tea. Ari kuring lamun keur jeung anjeun sok tara daek repeh. Teuing da sok kacapangan. Abong biwir teu diwengku. Bakat ku ni'mat jigana. Padahal harita dunungan keur araya di imah. Kitu oge tatangga. Mani ear jiga nyiruan kaeundeukeun sayang.
Tapi kuring sugema. Bagja. Jeung endah nu aya. Karasa humegakna. Karasa geugeut jeung ngagolakna kasono anjeun ka kuring. Ningali dunungan mah asa ngan kitu hungkul.
"Mah..Pring sigana hayangeun siga urang.."
"Maenya..Pah?.."
"Pring...pring...pring"
Kuring ngajawab, " Meong...meong.." Bari ngagesel-gesel gado kana leungeun dunungan awewe anu rada hanyir.
"Kudu silih tulung-tinulungan papada jalma teh! Euweuh cacah euweuh menak, mun aya nu kudu ditulungan nya buru-buru tulungan!"
Sanggeus ngomong kitu di pangajian, Ustad Sobur balik k imahna. Barang datang, bret hujan ngagebret. Sajongjonan diuk na korsi males bari papelong-pelong jeung nu keur kuyumut kabulusan, ngiuhan hareupeun imahna. Nepi ka hujan raat, duanana angger silih pelong. Nu kuyumut kabulusan ngaleos.
"Karunya. Mugia sing salamet di jalanna." Ceuk Ustad Sobur.
Marki ngeunteung. Gebeg. Beu. Janggot kameumeutna leungit. Mangkaning eta janggot anu marengan manehna ka mamana. Bubuara. Ti jaman ka jaman malah. Ti benua ka benua. Janggot anu gomplok. Ginding tina poster kana poster. Tina buku kana buku. Janggot aing kabur! Gerentesna. Lila ngajanteng. Neuteup keureut beungeut sorangan. Jol breh beungeut orok. Kolebat beungeut indung bapana. Akina. Uyutna. Baona. Janggawareng. Bet tuluy kasusud saban beungeut karuhun. Tuluy. Beuki jauh. Pirang-pirang beungeut narembongan. Aya nu sidik. Aya nu sakadar ngolenyay. Tembus ka jauhna. Marki anteng ngajanteng hareupeun eunteung. Maluruh janggot. Ari nu kasampak geuning kalah puluhan, rebuan beungeut. Beungeut karuhun. Marki anteng nitenan nu tingkolebat. Bari panasaran hayang apal karuhun nu pangkaruhunna. Sajam. Sapoe. saminggu. Sabulan. Sataun. Ti taun ka taun. Marki ngajanteng hareupeun eunteung. Nepika janggotna gomplok deui. Leuwih gomplok batan samemehna.
Aya hiji pamuda, keur leuleumpangan, dina gunukan runtah. Buukna rewag- rewig jiga sayang kaak, bari mawa keretas sacewir. Nyaritana, meni tatag. "Yeuh, nu ucang angge, di papanggungan..!, ulah ngeunah kalilan Anjeun..! Pokna, terus tungkul, melong keretas sacewir. " Pok deui nyarita, bari dangah. Yeuh, Anjeun, geus nawurkeun, peurah kapeurih, dina tung-tung kingkilaban.., beurit, lentah jeung buaya, careurik, alatan geus dijadikeun, lambang kajahatan ku Anjeun., ha.ha.hah.ha.." Ditungtungan, seuri ngahahah. Teu kanyahoan, datangna, ujug-ujug ditingker ku puluhan Tukang Mulung. Terus direjengan, panyangkana jelema teu waras. "Kurang ajar siah, ngaganggu tempat Aing," Ceuk salah saurang Tukang Mulung, bari habek,habek neungngeul puhu ceulina. Pamuda ngagoak "Alahh..," Bari ngageubigkeun awakna. " Ngajaredog siah..! Yeuh, Aing mah lain jelema eubleu deuleu, teu nyaho, Aing keur latihan maca sajak..!?" Pokna, bari ngincid kukulutus. Tukang Mulung, marelengek.
Gatot Gaca teterejel karep ngajomantara. Rek ngumbar pangawasana. Ukur kahayang. Hamo katedunan. Pangawasa keukeuh beunang ku Dalang.
"Toroktok. Jrek, nong!" Campala peuyeuh sorana. Bonang ngalokan nu ngahaleuang. Sinden peura. Ungkara jeroning kawih, jadi papaes pakewuhna di jero Nagri, ngalelewe pangeusina.
"Jrek, nong!" Pandawa nguniang jadi pangeusi carita. Seah!. Angin ngehkey, galumbira akey-akeyan.
Arjuna. Dedeg sampe rupa hade. Kasep ngalempereng koneng. Jamotrot, hayang jadi pangeusi carita. Teubisa!. Ambekan ngangseg dipegeg. Dalang ngareret ku juru mata. Anteng, nganteur Pandawa nu ngalalakon.
Rahwana nu ngabangingik ukur bisa balilihan. Ngagedur. Hate kumejot karep midua ka Dewi Sinta. Dalang teu mirosea. "Ulah rasa aing uyah kidul, adigung adi guna luhur kuta gede dunya. Eta kabeh ukur titipan." Ceuk Dalang bari nutup lawang sigotaka. Jrek, nong!. jep, wayang repeh. Kabeh nyungkruk dina tempatna.
Gék Rusdy diuk di sisi ranjang “Ipis pisan antara poé ka poé, Geulis, lir baju anjeun wengi ayeuna” ceuk Rusdy. Si Geulis ukur imut. Wirahma birahi Rusdy ngagalaksak kasubuhnakeun. Jiga peuting kamari, saméméh adan subuh, Rusdy luncat ti jandéla kamar. Kalakuan Rusdy kapanggih ku hansip Umed. Beurangna, basa Rusdy ngaliwat ka poskamling, hansip Umed nu keur maturan barudak maraén gapléh, nyampeurkeun. “Rus, unggal peuting kuring nempo manéh kaluar ti...” Can réngsé ngomong gé, hansip Umed kaburu dibekem ku Rusdy, laju diséréd ka tukang “Naon satéh, geus tong geruh ka batur” ceuk Rusdy molotot, bari ngasongkeun roko sabungkus. Hansip Umed ukur olohok. Sanggeus Rusdy balik, hansip Umed ahirna nyarita kalakuan Rusdy ka barudak. Maranéhna mupakat peuting ayeuna rék ngintip Rusdy. Peutingna, basa hujan ngaririncik, hansip Umed jeung barudak ningker Rusdy di tempat peuting kamari. Gusti... katempo nyampak Rusdy buligir keur nangkeup tangkal cau nu rungkad gigireun astana...
“Baku ari geus hésé saré téh.” Gerentes haté. Tuluy ngalaan simbut. Nguniang. Nyingkabkeun hordéng. Langit tembong hieum. Taya béntang. Taya bulan. Ukur hujan. Aweuhana nihtir ceuli. Ras kajadian tadi beurang. Teu kahaja ngagéléng anak ucing. Ngusek sakeudeung. Paéh harita kénéh. “Duh gusti, asa ginggiapeun kieu..” Ngusap beungeut. Gék 'na juru dipan. Nangkeup bantal. “Saban nu mibanda nyawa, pasti pinanggih jeung pati!” Omongan ajengan Abud nongtoréng. Ngagolédag. Panon dipeureumkeun. Kasawang ban motor minuhan kamar. Hideung. Paheula-heula moro ieu beuheung.
Geus saminggu, Abah Wira, kaanjangan ku tilu incuna. Peutingna Abah Wira, ngagelendut mapatahan, ku papatah Sunda buhun. "Saacan mulang ka Batawi, regepkeun nya, Cu..," Pokna, Bari melenyun, udud daun kawung. Incuna tarungkul bari sila. "Cu.., poma jeung dulur, masing alakur, ulah pa girang-girang tampian, dina nyiar kipayah, sing bisa ngeureut neundeun.., "Muhun, Bah..," Ceuk Incu nu cikal. "Iya Bah.., Tembal Incu anu kadua jeung katilu, bari nyikikik silih pelong. "Mangka omat, kudu tiis ibun, ampih pikir. Atuh, mun boga kenur sadeupa, omat ulah nguseup ka sagara.., omat ngeduk cikur kedah mihatur..." Nyaritana teu kebat, incuna anu keur tarungkul, ditelek-telek. Goledag, incu anu kadua jeung katilu ngagoledag, disusul ku incun anu cikal. Abah Wira gogodeg. "Beu, hanas Aing ngabamblam.., Ari sugan, kukupu muntir, geuningan kadal jeung lalay..!" Pokna bari cengkat semu keuheul.
Geus tilu kali ngabungbang, Ki Andilawa teu mapaykeun lengkah. Geus tilu kali ngabungbang oge, carangkana suwung tina guligah jeung mangpirang katugenah. Saungna diheurinan ku simpe, simpe nu manjang, nu kacida jempe.
Pernah carangkana ngaluarkeun sora. Sakali-kalina. Lain sora nu ilahar, tapi sora suling nu ngagelik, nyeuit. Teu lila, ngan tilu belas detik. Tuluy jempling deui.
"Dina titik hirup, kuring hayang nyunyuhun Lam Alip." bulak-balik eta kalimah digerenteskeun. Teuing geus sabaraha kali, teuing sabaraha juta kali.
Ki andilawa neuteup ka lebah kulon. Kana hiji liang nu aya dina bilik saungna. "Dina titik hirup, Kuring hayang nyunyuhun Lam Alip." awakna ilang, jadi haseup nu nyulusup kana liang. Ngelun, ngumbul, kumalayang handapeun kalangkang bulan.
Geus tilu kali ngabungbang, Ki Andilawa teu mapaykeun lengkah. Geus tilu kali ngabungbang oge, carangkana suwung tina guligah jeung mangpirang katugenah. Saungna diheurinan ku simpe, simpe nu manjang, nu kacida jempe.
Pernah carangkana ngaluarkeun sora. Sakali-kalina. Lain sora nu ilahar, tapi sora suling nu ngagelik, nyeuit. Teu lila, ngan tilu belas detik. Tuluy jempling deui.


text:
Tah Bi Omoh datang, eta mah da ngan diuk bae ngariung bari nempokeun nu keur dalahar. Da sakitu ditawaran, lain tawar gatra, ngan saukur ngajawab mangga, mangga bae, kitu teu incah-incah. Kuring na hate rada tatanya na bi Omoh asa beda kalakuan. Ah asa sono weh cenah boa jaga moal pependak deui.
Sabada sabulan kuring di Bandung, kuring meunang beja yen bi Omoh ngantunkeun. Inalillahi wa ina Illaihi roziun. Bi Omoh meureun geus beda rarasaan wallohualam. Mugi sanes kanten kalepatanana dihapunten ku Allah SWT, sareng kenging tempat anu sae di yaomil akhir amin. Duka tah imahna ayeuna dieusian saha ku Sahri ktu?. Kuring acan tumpa tempo deui ka beh dinya. Sanajan osok ka lembur oge rarasaan teh teu kasiwer ka lebah dinya.
Bi Rumi ari pagaweanana selang-selang tina buburuh nutu, sok usaha jeung salakina Mang Marnuki kana meulian samak pandan. Kitu bae salakina sok nguriling pilemburan neangan samak beulieun. Engke ari geus meunang sabaraha kodi karek aya nu nyokot kana treuk kitu bae meureun neangan leuwihna. Sigana bae eta oge barang batur, da ari nu sorangan mah mana modalna atuda. Nya kitu tea atuh da kaasup jalma teu boga, usaha koreh-koreh cok.
Di luhur geus disigeng ngeunaan nyieun samak pandan. Asalna mah pandan the dipelak di kebon, subur jadina the tangkal pandan di lembur kuring mah. Tah eta dauna tah nu rukap cucukan ari geus cukup kolot sok diala. Dibawa ka imah tuluy disuakan, disebetan laleutik manjang, lebarna meureun sasentian mah. Ari panjangna nya sapanjang daun pandan, aya kitu sa meter atawa kurang sigana. Terus digodog dina seeng, digotrok bae dina hawu seuneuna hurung make suluh.
Tuluy dikeueum, dina cai, dijait, tuluy dipoe dina panas panon poe. Sababaraha poe, lila-lila eta daun pandan nu tadina hejo tuluy jadi semu soklat saprak digodog jadi bodas nyacas. Terus dikurud lambaran-lambaran daun pandan nu geus bodas the, dibeberkeun hiji-hiji. Nya panganggeusan dianyam dijadikeun samak. Aya kitu nu rubak mah ukuran 2 meter kali 3 meter mah. Ieu nu ku mang Marnuki sok nguriling diteangan rek dibeuli teh.
Aya dongeng bisi kaliwat, kusabab bi Rumi hirup sangsara, salah sahiji anakna Narsih disina milu digawe jadi rencang keur Ceuceu di Bandung. Ceceu the istrina kang Somantri. Sabenerna aya lanceukna Narsih teh ngarana Sani awewe oge. Manehna mah geus rada ideng tapi ulaheun ku indungna da meureun euweuh nu babantu ngurus adi-adina. Harita nu rek mawa Narsih teh nyaeta kuring, mawa ti lembur ka Bandung. Ku kuring jeung ku indung kuring geus didongengan, dipapatahan eta Si Narsih teh, aya kitu harita umurna 12 taun si Narsih teh. Yen di Bandung kudu betah sabab mun ngan saukur sakeudeung mah nyasat, da ka Bandung teh jauh kudu make ongkos mahal. Mangga cenah omongna mah.
Kacaritakeun si Narsih teh geus di Bandung, kakara meureun ka kota, atuda tong boro si Narsih dalah kuring oge pan anyar keneh. Datang teh isuk-isuk ka Bandung, terus Narsih sapopoe diajar digawe ku Ceuceu. Nepika sore mah teu nanaon, na da eta mah ari maju ka peuting ngabangingiki ceurik, hayang balik. Geus eta mah teu bisa direrema. Geus teu bisa dipapatahan, dibangbalerkeun, dibibita, ku leuleuy jeung ku rada heuras. Tetep ceurik, keukeuh hayang balik ka lembur, ka indung bapana. Hayangna mah harita keneh disangkana meureun deukeut. Tungtungna nyubuh kuring nganteurkeun deui balik ka lembur. Tapi da kuring ge beak-beak nya ngama’lum, jeun teuing sangsara kurang dahar, tapi da ari teu betah kudu kumaha atuh.
Jeung Bi Rumi saprak harita pleng bae tara papanggih deui, kitu deui jeung salakina Mang Marnuki. Geus sawatara taun, waktu kuring nyekar ka makam Indung Bapa kuring di makam Nangoh, kuring ngaliwatan hiji imah sihoreng katembong sanajan geus jaradi nini-nini jeung aki-aki, Mang Marnuki jeung Bi Rumi. Biasa ari papanggih teh sok bari ngawiwiw ceurik, eta meureun kagagas inget waktu kuring keur burey keneh. Nepika ieu panineungan ditulis kuring teu terang naha Mang Marnuki atawa Bi Rumi masih aya keneh dikieuna? Wallohu alam. (Eman – Bandung, 16 Juli 2006)


text:
Hasil Pencarian
Hasil pencarian untuk kata kunci mikirna (4)
- NADOMAN NURUL HIKMAH, DARAS I (bagian 7)Al Baqarah (Surat Kadua) - ayat 115 d/k 126
23 Feb 2004 - 7:50 am
61. NURUL HIKMAH (:2/115) - rhs, 4 Syawal 1421 H
- Sapanjang nyanghareup ngulon, ngetan deui ngetan deui,
sapanjang nyanghareup ngidul, ngaler deui ngaler deui,
- Madhab opat sagemblengna, jagat raya sagebarna,
kagungan Alloh Ta'ala, kalimpudan iradah-Na.
- Rahmat kurnia Mantenna, ngalingkupan jagat raya,
jembar teu aya watesna, Alloh Nu Maha Uninga.
- Sabudeurna puter jagat, estu kalampud kalampat,
kacebor ku rahmat ni'mat, ti Alloh Nu Maha Ha'at.
- Sapanjang nyanghareup ngulon, ngetan deui ngetan deui,
- Dongeng Sasakala: MAUNG LEUTIK CANGKENGNA
11 Apr 2002 - 3:35 am
Ceuk beja, cenah baheula mah maung teh antara cangkeng jeung dadana teu sabaraha beda, ampir sarua bae gedena.
Dina usum paceklik dihiji leuweung, sasatoan kungsi ngarandapan kakurangan kahakanan. Sagala bubuahan, beubeutian, katut ka jujukutan oge gararing, sabab halodo banget.
- PARIGEUING GAYA KAPAMINGPINAN (LEADERSHIP) PRABU SILIWANGIKu: Drs.R.H. Hidayat Suryalaga
9 Sep 2001 - 12:00 am
Kapamingpinan dina masarakat Sunda, nurutkeun Naskah Kuna Sanghiyang Siksa Kanda'ng Karesian. Ieu naskah kuna teh asli titinggal karuhun Sunda taun 1518 Masehi (Prabu Siliwangi/Jayadewata pupusna taun 1521 Masehi) anu disundakeun deui kana basa ayeuna ku Drs. Saleh Danasasmita 1985. Ari aksarana ngagunakeun aksara "Ratu Pakuan", lain Cacarakan. Basana Basa Sunda Buhun.
Dina naskah Kuna ieu teh aya palanggeran, tuduh laku tatakrama pikeun jadi pamingpin di masarakat jaman harita. Sanajan kitu eta palanggeran teh tetep gede gunana pikeun jadi palanggeran pamingpin Sunda jaman ayeuna. Eta palanggeran teh disebut PARIGEUING.
- SILIH ASIH, SILIH ASAH, SILIH ASUH (2)Ku: Hidayat Suryalaga
6 Sep 2001 - 10:06 am
Konsep dasar silih asah nyaeta silih tambahan kanyaho, silih seukeutan elmu pangaweruh, silih tambahan pangalaman. Ningkatkeun kamaheran jeung ningkatkeun kualitas mikir pikeun ngungkulan tangtangan atawa masalah nu disanghareupan.


text:
Persib untuk kedua kalinya gagal mempertahankan keunggulan padahal pertandingan sisa sabaraha menit hungkul. Sebuah bencana. Katikung sakali sih masih bisa lah hate ieu bertahan, ieu mah katikung dua kali dengan proses yang hampir sama atuh, gimana hate ini bisa tahan?
Djanur menghadapi pertandingan lawan PBFC dengan rada antik, kalau biasanya Djanur mempertahankan the winning team, kali ini Djanur merombak the draw team di Padang. Toncip masuk menggantikan Bang Pardi, kebiasaan Toncip buat stand your ground di garis pertahanan yang dalam dirasa Djanur cocok buat menghadapi Terens yang lumpatnya bagoy. Kalau Bang Pardi kan lebih agresif dalam membantu penyerangan, mun sampe pas serangan balik Terens lumpat terus eweuh bek kiri, Djanur pikir eta bahaya pisan.
Keputusan Djanur ini bukan tanpa implikasi yang besar. Toncip sering jadi pamaeh dalam build up serangan Persib. Operanna awarahum, pergerakan overlap-na teu karasa. Tanpa bantuan Toncip, Lord Atep teu walakaya lawan aki-aki Tupamahu. Rada teungteuingeun sih, da atuh Tumpamahu mah ngalung bola out oge salah, lumpat ngageboy, tekel kamana wae, eh Mylord sepanjang 90 menit ngan bisa sakali doang dong ngalewatan Aki-aki tujuh mulud eta. Gagal menembus sisi kanan PBFC bikin Persib gagal nyerang PBFC, di sisi kiri Bow disakuan ku Abdul Rahman.
Skema serangan andalan Djanur, dengan kasih bola lumpat ke belakang bek gagal. Bek-bek PBFC maen dengan garis pertahanan rendah. Setelah dipikir-pikir bari mikiran mantan yang baru aja posting poto tunangan, ternyata meded oge skema defend PBFC nu emang niatna moal maen terbuka. Penyerang marquee foul player mereka, Shane Smelz ngepress bek-bek Persib ti saprak bola build up pertama. Wahyudi cover lini tengah bersama Popon. Jarak antara lini PBFC jarauh sebenerna mah, tapi efektif.
Jarak ini yang bikin Zola bisa sabaraha kali dribble dan nyusun serangan di area antar lini bek – gelandang PBFC. Gul Zola oge salah sahijina karena area depan kotak penalti PBFC sering kosong. Hanjakalna, pergerakan Zola nu lumayan hade ieu teu diturutan ku dua pemaen sayap buat masuk ke kotak penalti, lumpat ka tukangeun bek, jadi Zola jarang kasih umpan daerah, operanna dipaskeun wae ka pemaen sayap di gawir, dan apal sorangan boh Lord Atep boh Febri Bow, dibere bola pas mah loba dikekeuweuk membuat serangan lewat gawir gagal maning-gagal maning. Ketika skema umpan daerah andalan gagal dieksekusi, “keberuntungan” yang bisa hadir akhirnya pindah ke lain hati.
Sambil merenung mikiran kawin, sebenerna mah calon udah punya, udah pacaran 3 tahun, tapi tiap diajak nikah ceweknya belum mau. Maunya kuliah dulu senah ke luar nagreg, belajar feminisme, tidak mau jadi ibu rumah tangga, karena pada dasarnya setiap wanita itu harus mandiri. Kedudukan suami dan istri itu sama, tidak dibedakan oleh gendernya. Pikiran beurat eta katambahan beurat karena coba memahami naha Djanur ngaganti Zola ku Billy? Naha Djanur ngasupkeun Timo buat ngaganti Essien? Hal-hal yang terlalu berat buat dipikiran euy.
Ngaganti Zola dengan Billy bikin Lord Atep pindah maen sebagey gelandang serang di tengah. Teu paham da dengan taktik Lord Atep sebagai gelandang tengah ieu. Padahal mah Zola maen hade, daek bergerak buat buka ruang di area tengah sekaligus daek mundur buat ngabantuan defend. Why?
Bow nu gagal nembus dan maen efektif di kanan justru dipertahankeun terus. Sepanjang 90 menit, Bow Cuma bisa bikin satu peluang, eta ge lewat tendangan bebas. Aya hiji deui sih pergerakan meded Bow ke kotak penalti, tapi ngahanca umpan silangna sataker kebek, eweuh nu bisa nyambut. Why?
Mas Har berduet dengan Essien ieu selalu bikin Mas Har katempuhan. Timo dan Mas Har oge masih can manggih kombinasi pergerakan yang kompak. Trio lini tengah di 5 menit terakhir eta geus teu gerak secara sinkron. Hal yang kemudian bisa dimanfaatkeun ku PBFC, ngasupkeun Asri bikin bola PBFC ngalir lebih lancar ka hareup. Asri nu heuras oge bikin beberapa pemaen jadi lebih wanieun nyerbu Persib. Nothing to lose sih jadina, mun kagulan deui nya da posisi geus eleh, tapi mun nyerang dan gul kan posisi jadi imbang. Antik ku kituna mah kawani PBFC ieu. Eta basa si Matheus overlap bari mawa bola di sisi kiri, Shohei jadi pemaen paling dekeut, ngudag teu pati serius, Bow delay nunggu Matheus datang, can ge datang bola geus ditajong ku si taeun. Gul. Beruntung pisan ieu PBFC.
Djanur untuk kesekian kalinya gagal bersikap reaktif terhadap kemonotonan permaenan di atas lapangan. Blunder pergantian pemaen udah 2 kali terjadi di liga ini. Kumaha?
Mikiran ieu teu manggih wae pemahaman taktikna.
[RED / XUK]


text:
bahan
Pikeun ngahasilkeun buleud palastik jelas kualitas pangluhurna, urang mimitian ku plastik kualitas, kotak-grade finest sadia: kelas premium APET, RPET, bio-pepet, PETG, PP jeung PVC. Urang mésér bahan ti ukur pangalusna produser di dunya, sok leuwih nuntut penampilan jeung kinerja spésifikasi urang. Hasilna jelas bungkusan plastik kalayan hadé tur leuwih lengkep konsisten kajelasan, ampir euweuh defects visual, kakuatan dampak luhur, sarta lalawanan scratch hadé. Pikeun alternatif leuwih sustainable ka buleud palastik tradisional, RPET proprietary kami dijieun kalawan 30% pos konsumen didaur eusi na nepi ka 30% urang PlantBox ® bio-pepet diturunkeun tina sumber dumasar-tutuwuhan. Duanana kami RPET na bio-pepet substrat mibanda sagala pasipatan anu sarua jeung ciri salaku urang standar kotak-grade pepet, sareng RPET kami sarta buleud palastik PlantBox nawiskeun sami penampilan, kualitas sarta kinerja sakumaha Klearfold renowned kami ® cartons pepet.
Jang meberkeun mastikeun kualitas bahan, kami geus dimimitian program integrasi nangtung. extruders custom urang ngahasilkeun leuwih nuntut plastik kotak-grade éksklusif, nyieun substrat kualitas-premium nu pisan seragam, kristal jelas, sarta cacad-gratis.


text:
Warta Sunda • Umum • Senén, 13 Januari 2014 12:09
(SundaNews, Garut) Mingkin dieu téh dunya mingkin harénghéng. Kajahatan tumuwuh di mana-mana. Teu lalalenges deuih, dalah patugas kaamanan modél pulisi jeung TNI gé réa nu milu jadi korban, boh nu dikadék boh nu ditémbak.
Geusan ngungkulan kajahatan sangkan teu beuki ngagalaksak, Kapolda Jabar, Irjén Pol Mochamad Iriawan, negeskeun yén pihakna baris ngagelar oprasi gedé-gedéan. “Dina ahir dugi ka awal taun ayeuna lumangsung sababaraha hiji kajahatan, sapertos di Kabupatén Bandung, Garut sareng Bogor. Iwal ti nyerang warga, nyerang anggahota pulisi deuih, éta jalma jahat téh” cék Kapolda ka wartawan basa ngalongok Mapolrés Garut, Senén (13/1/2014).
Ku kituna, cék Kapolda kénéh, anggahota pulisi kudu nindak kalayan tegas jalma jarahat téa. Nu kudu leuwih waspada deuih, lantaran antara kahajatan di hiji tempat jeung tempat séjénna teu boga rambat kamaléna. “Pokona kami baris usaha sakuat tanaga kanggé ngungkab jalma nu tos luas ngalakukeun penémbakan,” cenah.
ya allah meni seer pisan kajahatan teh
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09